Ўзбекистон ўсмирлар терма жамоаси Осиё чемпионатига йўлланмани қўлга киритди\n10:55 / 21.09.2015\nТемур Олимхўжаев бошчилигидаги Ўзбекистон ўсмирлар терма жамоаси Осиё чемпионати-2016 саралаш босқичи доирасидаги учинчи ўйинда ҳам йирик ҳисобда ғалаба қозонди.\nФаластиннинг ар-Рам шаҳрида жойлашган “Файсал ал-Ҳусайн” стадионида Яман ўсмирлар терма жамоасига қарши бўлиб ўтган учрашувда бу сафар Ўзбекистон U-16 терма жамоаси рақиб дарвозасига бешта тўп киритди.\nҲар икки жамоа ҳам ўтказилган аввалги икки ўйинда ғалаба қозонган ва 6тадан очкога эга бўлиб турганди. Ҳар иккисида ҳам гуруҳдан биринчи ўрин билан Осиё чемпионатига йўл олиш имконияти бор эди. Шу сабабли ўйиннинг дастлабки чораги эҳтиёткорлик билан ўтди.\nШундай бўлса-да, ўйиндаги устунлик ўзбекистонликлар томонида экани яққол кўриниб турганди. Ўйиндаги бу устунликни Ўзбекистон U-16 23-дақиқасида рақиб дарвозасини ишғол қилиш билан мустаҳкамлади. Расул Йўлдошев учрашувдаги дастлабки голни урди. Бироқ орадан ўн дақиқача вақт ўтиб, рақиб жамоа ҳисобни тенглаштиришнинг уддасидан чиқди. Муҳаммад ал-Ҳамдони киритган голга Ўзбекистон ўсмирлар терма жамоаси сардори Абубакр Мўйдинов дарҳол жавоб қайтариб, ҳисобда яна Олимхўжаев шогирдларини олдинга олиб чиқди. Танаффусга чиқиш олдидан Шуҳрат Неъматов ҳам ўз ҳисобига гол ёзиб қўйди. Биринчи бўлим 3:1 ҳисобида Ўзбекистоннинг ғалабаси билан якунланди.\nУчрашувнинг иккинчи бўлимида Расул Йўлдошев яна икки бор рақиб дарвозасини аниқ нишонга олди. Бу унинг ушбу саралаш босқичидаги иккинчи хет-трики бўлди. Бирични ўйинда олган жароҳати туфайли Фаластин билан ўйинда майдонга туша олмаган Йўлдошев икки ўйинда 6та гол киритишга мувофақ бўлган.\nУчрашувга қўшиб берилган дақиқалар ўтиб бораётган бир пайтда Яман ҳисобдаги фарқни бироз қисқартирди. Мурод Муршид киритган бу гол Яманни йирик ҳисобдаги мағлубиятдан қутқариб қололмади – 5:2.\nЎзбекистон ўсмирлар терма жамоаси, Осиё чемпионати саралашидаги барча ўйинларда йирик ҳисоб билан рақибларини мағлуб этди. Дастлабки ўйинда Мальдив ороллари жамоаси дарвозасига жавобсиз 8та гол урган бўлишса, иккинчи ўйинда Фаластин 6:0 ҳисобида мағлуб этилган эди.\nЎзбекистон U-16 “А” гуруҳи ғолиби сифатида келаси йилнинг 15 сентябридан 2 октябригача Ҳиндистонда ўтказиладиган Осиё чемпионати финал босқичига йўлланмани қўлга киритди.\nЎзбекистон - Мальдив 8:0\nЯман - Фаластин 2:0\nМальдив - Яман 0:6\nФаластин - Ўзбекистон 0:6\nЎзбекистон – Яман 5:2\nФаластин – Мальдив 3:0


Кўҳна Тошкент дарвозалари - www.ziyouz.uz\nБош саҳифа Илм ва фанТарихКўҳна Тошкент дарвозалари\nЧоп этилган 13.02.2014 МуаллифZiyouz.uz\nДунёда шаҳарлар кўп — Рим, Лондон, Москва, Истанбул, Теҳрон, Мадрид, Душанбе, Нью-Йорк, Тошкент… Уларнинг рўйхатини яна анча давом эттириш мумкин. Бу шаҳарларга турли хил маъноларни англатувчи таърифлар берилган. Рим — модалар шаҳри, Лондон — туманлар шаҳри, Париж — гўзаллар шаҳри, Лиссабон — денгизчилар шаҳри… Ватанимиз пойтахти Тошкентни эса нон шаҳри ёки деворлар қуршовидаги шаҳар дея эътироф этишади.\nБу 12 дарвозанинг ҳаммаси катта йўл устида қурилган бўлиб, дарвозалар мустаҳкам, қаттиқ ёғоч — тоғ арчасидан ясалган ва уст томонига нақшинкор безаклар берилган. Ҳар бир дарвозада жуфт халқалар ва калитлар бўлган. Калитлар дарвозабонлар қўлида сақланган. Дарвозабонлар дарвозани тонгда очиб, қуёш ботганда беркитганлар. Дарвоза ёпилгандан сўнг, уни очишга ҳеч кимнинг ҳаққи бўлмаган. Фақатгина шаҳар ҳокимининг ўта зарур фармойиши бўлгандагина дарвозани очишга рухсат берилган. Дарвозадан ичкарига кирганда узун йўлак бўлиб, унинг икки томонида ҳужралар жойлашган. Ҳужраларнинг бири овқатланиш жойи бўлса, иккинчиси дам олиш хонаси бўлган. Дарвозабонлар вақти-вақти билан алмашиниб навбатчилик қилганлар. Шаҳарнинг ўн икки дарвозаси ортида ҳаёт қизғин давом этган.\nТарихчи Ҳамид Зиёэвнинг «Тарих — ўтмиш ва келажак кўзгуси» асарида 1741 йили Тошкентга келган татар савдогари Шубай Арслоновнинг Тошкент ҳақидаги маълумотлари келтирилиб, шаҳарнинг ўша даврдаги ташқи ва ички манзараси қуйидагича тасвирланади: «Тошкент шаҳри қалин пахса девор ва зовурлар билан ўраб олинган. Шаҳар катталиги жиҳатидан Қозон шаҳрига тенг келади. Унинг ўн икки дарвозаси бор. Бу ерда иморатлар тартибсиз ҳолда пахса девор билан қурилган. Шаҳарда боғ ва масжидлар кўп. Катта масжидларда кўпчилик бўлиб намоз ўқиганлар. Дарвозалар олдида алоҳида миршаблар туради. Уларда тўп йўқ, узоққа отадиган милтиқлар бор. Бундай милтиқлар Тошкентда ясалади. Шаҳарни ўн икки кишидан ташкил топган кенгаш бошқарган. Ҳукумат қароргоҳи Кўкча дарвозаси ёнидаги қалъада иш юритади. Тошкентдан Туркистонгача бўлган йўлни юк карвони олти кунда босиб ўтган. Иргиз дарёсидан Уфагача уч кун, Бухорогача ўн кун, Балхга йигирма кун, Бадахшонгача ўн беш кун юрилган».\n← Аввалги Аввалги Исмоил Бекжон. Бобуршоҳнинг жияни\nКейинги → Кейинги: «Жаконда»нинг сирли табассуми


Ўзбекистон темир йўлларни Эронгача узайтирмоқчи / Ўзбекистон янгиликлари, энг сўнгги хабарлар\nЎзбекистон темир йўлларни Эронгача узайтирмоқчи\n08 ноябр 2013, 12:35 2349 кўрилди\n“Ўзбекистон темир йўллари” ДАТК бошқарув раиси Очилбой Раматов “Правда востока” газетасига берган интервьюсида, мамлакат темир йўлларининг халқаро йўналишлари ривожланиши ҳақида гапириб берган.\nКомпания раҳбарининг сўзларига қараганда, айни дамга қадар ўзбекистонлик темирйўлчилар томонидан Афғонистон ҳудудида 106 км.лик темир йўл қурилиб, фойдаланишга топширилган. Келгусида мазкур коридорни Эронгача узайтириш орқали, Форс кўрфази портларигача чиқиш кўзда тутилган.\nЖорий йилнинг ўтган даврида "Ўзбекистон темир йўллари" ДАТК томонидан 13,9 миллиондан ортиқ йўловчига хизмат кўрсатилди. Компания темирйўл станцияларидан 47,5 миллион тонна юк жўнатилди. Бундан ташқари 5,9 миллиондан ортиқ транзит юклари ўтказилган, 7.8 миллион тонна юк импорт ва 5,5 миллион тонна юк экспорт қилинган.


Иккинчи турмуш "Кўрпанинг ямоғи"ми? » Ўзбекистон янгиликлари – Zamin.uz\n23 ноябрь 2016, 10:14\nАёлимни севиб уйлангандим. Доим кулиб турадиган, ҳар қандай вазиятда ҳам, менинг кўнглимни кўтаришга уринадиган рафиқам билан муносабатимиз ҳавас қилгулик даражада эди. Уч нафар фарзанд кўрдик. Ота-онамдан алоҳида бўлиб, бошқа уйга кўчиб чиқдик. Икки хонали уй ёнига янги уй қурдираётган кунларимиз эди. Мен ишда эдим. Бир куни уйга келсам, онам ва аёлим жанжаллашишяпти. Ҳайрон бўлдим. Ойим: “Ўғлим, мени десанг, хотининг билан ажрашасан, уйингга келсам, унинг хонасидан уста йигитлардан бири чиқиб келаётган экан”, деди. Бу гапдан кейин бошимга қаттиқ оғриқ кирди. Қўлларим ғазабдан титрай бошлади. Аёлим: “Ойи, у уйига кетмоқчи экан, шу боис пулимни беринглар, кетаман, деди. Мен, эрим келса, ўзи билан гаплашасиз, дегандим. Сиз бутунлай нотўғри тушундингиз”, деди. Мен уста йигит билан алоҳида гаплашдим. У хотиним айтган гапларни такрорлади. Онам эса, йўқ, бу ерда бир гап бор, деб туриб олди. Мен хотинимга ишонардим. Лекин онамнинг гаплари мени шубҳага солди. Ахир, ўртада шайтон бор. Энг ёмони, бу муаммога аниқлик киритгунимча, ойим бу гапларни қариндош-уруғга ҳам тарқатиб юборибди. Энди аёлим билан яшашнинг иложи йўқ эди. У ўзини оқламади, жанжал ҳам қилмади, шунчаки, менга ишонмайсизми, деб сўради, холос. Мен эса, елка қисдим. У, ҳамманинг нима дейиши менга аҳамиятсиз, лекин мен ўзимга ишонмайдиган одам билан яшолмайман, деди-ю кетди. Мен эса, аросатда қолдим. Ойим орадан ярим йил ўтар-ўтмас, бир ойгина турмуш қурган аёлга мени уйлантириб қўйди. Инсоф билан айтганда, ўша аёлда бир оилани бахтли қилиш учун етарли ҳамма сифатлар бор эди. Чаққон, пазанда, муомалали. Лекин минг қилса ҳам, уни биринчи аёлимга ўхшатолмадим. Ҳар бир ҳаракати менинг жаҳлимни чиқарарди. У менга ёқишга урингани сари асабийлашардим. Онам менга, уям бировнинг боласи, яхши гапир, деб қайта-қайта тайинласа-да, муносабатим кундан-кун совуқлашиб бораверди. Уйга келгим келмас, ундан биринчи хотинимга ўхшаш белгиларни тополмай сиқилиб кетаверардим. Орадан бир йил ўтди. Охири ўзим унинг жавобини бердим. Балки бошқа одам билан бахтли бўларсан, мендан рози бўл, деб хайрлашдим. Ойим яна мени уйлантириш тараддудига тушди. Ҳар куни ҳар хил қиз ҳақида гапиради. Бошқага уйланиб, униям бахтсиз қилсамчи, деб ойимга рад жавобини беравердим. Барибир ойим айтганидан қолмади. Энди турмушга чиқмаган қизга уйландим. Ёш, кўркамгина. Бироқ барибир, бу қиз ҳам кўнглимга сира ўтирмади. Қандайдир камгапми, хаёлпарастми?! Ўзимнинг Лобарим эса, кўнглимдагини дарров сезарди. Унинг кулгусини ҳам, жаҳлини ҳам бирам соғинардимки, асти қўяверасиз. Вақти-соати билан ўтиб кетади, бунисига ўрганиб қоласан, деб ойим мени юпатгани билан, ўзини ҳам, мени ҳам алдаётганлигини сезарди. Бу турмушим ҳам ўхшамади. Ҳеч нарса менда бу аёлга нисбатан илиқ туйғулар уйғота олмади. Балки ўзим ҳаммадан Лобарни излаганим учун шундай бўлгандир. Орадан бир ярим йил ўтиб, бу аёл билан ҳам ажрашдим. Шу ўртада битта фарзандли бўлганим қолди. Яқинларим, бунча иродасизсан, шунчалик ҳам бўласанми, ҳамма хотин ҳам шунақа бўлади-да, яшайвермайсанми, деб мени койишгани койишган. Мен эса, “иккинчи турмуш — кўрпанинг ямоғи” деган гапнинг мағзини тушуниб етдим. Ҳатто, сиз энг ёмон деган биринчи жуфтингиз ҳам, ишонинг, кейинги ўнтасидан яхшироқ бўларкан. Балки биринчи турмушда туйғулар ҳам, ҳаяжон-у камчиликлар ҳам илк марта бўлгани учун ёдимизда абадий қолар. Яна ким билади, дейсиз?..\n“АЖРАШГАЧ, ҚАДРИМГА ЕТДИ”\nЭндигина ўттиз бешга кирган Равшаннинг ҳикояси мени ўйлантириб қўйди. Наҳотки, биринчи турмуш шунчалик қадрли бўлса, ахир, икки марта турмуш қилганлар ҳам бинойидек яшаяпти-ку, деб ўйладим. Кейинги суҳбатдошим Санобарнинг ҳикояси эса, айни мавзуни давом эттирди…\nУмр йўлдошим билан совчилар орқали танишиб, турмуш қургандик. Оиламиз ҳамма қатори, бинойидек умр кечирардик. Лекин бора-бора турмуш қийинчиликлари, оилавий муаммоларимиз кўпайгани сари бир-биримизни тушунолмай қолдик. Кунда кунора жанжал, арзимаган нарсага ҳам бир-биримиз билан уришиб қолаверардик. Мен ота уйимга бориб, у ерда уч-тўрт кун тургач, яна уйга қайтардим. Ҳар сафар турмуш ўртоғим мени ўзи бориб олиб келарди. Ўртада битта боламиз бор. Лекин охирги жанжалимиздан кейин эрим нимагадир келмади. Ўзим борай десам, ойим кўнмади. Орадан ярим йил ўтиб, эримнинг қайта уйланаётганини эшитдим. Мен кеч қолгандим. Суд орқали ажрашдик. Эрим уйланди. Мен эса, ўзимни бепарво кўрсатсам-да, одамлардан, таниш-билишларим дан доим эрим ҳақидаги гапларни эшитиб турардим. Ўзимча, эрим барибир, мени унутолмаса керак, деб ўйлардим. Лекин ғишт қолипдан кўчганди. Йўқ, у уйланганига бир йил бўлмасдан, хотинидан ажрашибди. Энди эрим менга ярашишни таклиф қилди. Биз ярашдик. Ҳеч қачон биринчисидан айирмасин экан, деди эрим. Биз энди аҳилмиз. Назаримда, энди у менинг қадримга етди.\nАлбатта, иккинчи турмушида ҳам бахтли яшаётганлар истаганча топилади. Қолаверса, ҳеч ким ажрашаман деб, оила қурмайди. Ҳамма оила тимсолида бахту камолини орзу қилади. Лекин тақдир тақозоси билан турмуш ўртоғи вафот этган ёки ажрашишга мажбур бўлганлар иккинчи турмушда бахтли бўлишлари учун нималарга эътибор беришлари лозим? Ажрашган одамга у эркакми, аёлми, жамият аъзолари бирдек яхши муносабатда бўлмайдилар. Сиз ҳам айнан ажрашганингиз учун муҳокама мавзусига айланасиз. Баъзан кимдир айнан шу бахтсизлигингиз ҳақида гапириб, ярангизни янгилайди. Шусиз ҳам ўзини тушкун, ҳеч кимга кераксиздек сезаётган инсон бундай суҳбатлардан сўнг, ўзининг бахтсизлигига чиндан ҳам ишониб қолади. Ажрим баъзан қалбда бўшлиқ пайдо қилади. Ўзини ёлғиз ҳис қилади, айбдорлик ҳисси қийнайди. Сиз ўзингизни ташлаб кетилган, ёмон ёки бирор ишни уддалай олмайдиган деб ҳисобламанг. Ҳаётингиз ва олдинги оилангиз ҳақида кимгадир ҳисобот беришга мажбур эмассиз. Ажрашишингиз сабабларини ҳам айтиб ўтиришингиз шарт эмас. Олдинги турмуш ўртоғингизга жаҳл қилиб, ўзингизни кўрсатиб қўйиш мақсадида шошилиб, иккинчи турмуш қурманг. Ахир, оила қуришдаги биринчи шошма-шошарликда н сиз етарли сабоқ олдингиз. Ҳар бир нарсадан ўрганиш мумкин. Сизда энди яхшими, ёмонми, оилавий ҳаёт ҳақида тажриба бор. Сиз энди нима қилиш кераг-у, керакмаслигини ажрата оласиз. Ўзингизни қўлга олинг. Севган ишингиз билан шуғулланинг, ўзингизга бўлган ишончни ўстиринг, менинг бошқалардан нимамдир кам, деб ўйламанг. Ахир, бахтли бўлишга ҳаммамиз ҳам ҳақлимиз.\nТеглар: кирди айнан керак сифатлар ҳеч жанжалимиздан\nЯнгиликлар » Ҳаёт тарзи » Иккинчи турмуш "Кўрпанинг ямоғи"ми?


Мазлумхон сулув – мангу муҳаббат меъмори – Kar24.uz\nМазлумхон сулув – мангу муҳаббат меъмори\nБулбулга мастона боғ сайли ортиқ,\nШиддаткор бургутга ов майли ортиқ.\nМен учун дунёда ҳар бир гулшандан,\nШу чангли-тўзонли Хўжайли ортиқ.\nМазкур тўртлик ҳар бир хўжайлиликнинг мадҳиясига айланган, десам асло янглишмайман. Сабаби инсоннинг туғилиб ўсган ери, илк тетапоя қадамлари тушган тупроқ – унинг Ватан ичра мўжаз Ватани ҳисобланади. Хўжайли ўз қаърига тарих зарварақларини сингдирган, буюк алломалар-у мутафаккирларнинг қадами етган макон. Қорақалпоғистонда хизмат кўрсатган журналист Хайитбой Абдусодиқ ўзининг қатор тўпламларида Хўжайли ва ундаги тарихий қалъалар ҳақида маълумотлар келтиради. Ўзи туғилган туман тарихини куюнчаклик билан ўрганган журналист дейиш мумкин. Бунга унинг “Хожели – Хожа-эли”, “Аслим АСЛим Хўжа эли” каби тўпламлари яққол мисол. Мақолани тайёрлашда мазкур тўпламларда келтирилган маълумотлардан фойдаландим.\nХўжайлидаги тарихий қалъалардан бири – Миздакхон комплекси туманнинг “ташриф қоғози”га айланган. Сабаби, бу ерда жойлашган обидалар, ёдгорликлар ўзининг қадимийлиги ва турли афсоналари билан инсонларни ўзига оҳанграбодай мафтун этади. Миздакхон қалъаси 200 гектардан зиёд майдонни эгаллаган бўлиб, Гаур қалъа, Жўмард қассоб, Ҳалфа Ражаб, Шамун Набий ва Мазлумхон сулув ёдгорликларини ўз ичига олади.\nЕр остига қурилган мақбара\nМиздакхон комплексининг энг йирик намунаси Мазлумхон сулув ёдгорлигидир. Назлимхон сулув тарзида ҳам айтилади. Бошқа обидалардан ажралиб турувчи фарқи – у ер юзида эмас, аксинча ер қаърида бўй тиклаган. Меъморий обида XIII-XIV асрларга оид бўлиб, деярли ўн метр ер остида қад ростлаган. Маҳаллий халқ орасида “қиз уйи”, “сўфининг қизининг уйи” ёки “саройи” номлари билан машҳур.\nУмумий майдони 30х3 метр бўлган бинонинг ичкарисига зинапоялар ёрдамида тушилади. Дастлаб, гумбаз билан бостирилган деворлари ва бурчаклари турли хил нақшлар билан безатилган тўрт бурчакли кичик хонага кирасиз. Сўнгра узун даҳлиз бўйлаб қўйилган зиналар ёрдамида саккиз метр пастда жойлашган катта марказий залга ўтасиз. Деворлари дунёнинг тўрт томонига қарата қурилган мазкур зал саккиз қирли катта гумбаз билан бостирилган. Деворлардаги ғиштлар орасига қўйилган “гулбоналар” кўз олдингизда осмондаги юлдузларни эслатади. Ҳар бурчагига битилган зина тарзидаги нақшлар билан сталактитлар моҳирона ишланганини кўришимиз мумкин. Янада юқори томонида гумбазнинг ҳар қирига бир-бирдан ўрнатилган битик нақшли саккиз панжара марказий зални кундизи ёритиб туришга хизмат қилади.\nМарказий залнинг шимол ва шарқ тарафида усти ярим гумбаз шаклида олд томони очиқ супали жойлар қурилган. Ҳар иккаласида ҳам қабр бор. Ривоятларга кўра шимолдагиси Назлимхон сулу исмли қизга, шарқдагиси шу бинони қурган уста йигит Абдуталипга тегишли. Қабрларнинг устларига ишланган сағаналар бузилиб, бугунги кунда уларнинг паст қаторларигина сақланган. 1928-1929 йилларда ёдгорликда қазишма ишларини олиб борган профессор А.Ю.Якубовскийнинг ёзишича бу сағаналарнинг иккитаси ҳам олтин плиталар билан безатилган бўлиб, деворларида форс тилида ёзилган фалсафий қаторлар бўлган. Ёзма манбалар профессор А.А.Некрасов томонидан ўқилиб, тушунча берилишича, улардан бирига форс тилида “Умр ажойиб, лекин унинг абадий эмаслиги ўкинчли” дея ёзилган.\nМазлумхон сулув афсонаси\nАйтишларича, бир хоннинг Мазлумхон сулув исмли ғоят гўзал қизи бўлган экан. Қиз балоғатга етгач, унга турли жойлардан сўраб келувчилар кўпайибди. Шунда хон жарчилар орқали кимда ким қизи учун ёзда салқин, қишда иссиқ бўладиган сарой қурса, шу инсонга қизини беришини маълум қилади. Шарт шундайки, бу саройда ҳавонинг ҳар доим тоза бўлиши таъминланиши, ёзда деразаларини очилиб шамоллатмаслига, қишда ўтин ёқиб иситмаслиги керак экан.\nҚиз қўлидан умидвор бўлганларнинг кўплари шартни бажариб бўлмаслигини айтиб, бу ишдан воз кечишибди. Шунда бир ёш йигит ўртага чиқиб, хоннинг шартини бажариш унинг қўлидан келишини айтибди ва иморат учун жойни Антакия тепалигининг энг баланд жойидан танлаб, қурилишни бошлабди.\nОрадан бир қанча вақт ўтиб, сарой қурилиши ниҳоясига етибди. Уни томоша қилишга келганлар маҳобатли қаср ўрнида\nодам бўйи келадиган эшик пештоқларини, бўйи ундан ҳам пастроқ бўлган гумбазни кўришиб, ҳайрон қолишибди. Шуннда йигит иморатни кўришга келганларни эшик орқали тушадиган зинапоядан пастга қарай бошлабди. Гап шундаки, иморатнинг икки-уч одам бўйи келадиган асосий қисми ер остида жойлашган экан. Саройнинг ер ости қисми ниҳоятда кенг ва улуғворлигини, ҳавосининг мўътадиллигини, кошинларнинг сержилолигини, катта-кичик гумбазларнинг туйнукларидан тушиб турган офтоб нурларининг жилвакор товланиб, бинонинг барча жойига ёруғлик бахш қилиб турганлигини кўрганлар йигитнинг ақлу-заковатига, тадбиркорлигига таҳсинлар айтибди.\nСаройнинг асосий қисми ер остига жойлаштирилганлиги унинг ёзда салқин, қишда иссиқ бўлишини таъминлар экан. Бинода деразалар йўқ бўлиб, ичкарига ёруғлик тушиши ва ҳаво алмашиниши гумбазлар тепасида қолдирилган махсус тешиклар орқали бўларкан.\nҲозир бўлганларнинг барчаси шартнинг бажарилганлигига кафил бўлибдилар. Хон ҳам шунга розилик бериб, тўй кунин белгилабди.\nЛекин бу орада бахтсизлик рўй бериб, хоннинг қизи тузалмас бир касалликга чалиниб, вафот этибди. Бутун элу халқ азага чўмиб хон қизини унга атаб қурилган ушбу сарой ичига дафн этибди. Қиз қабрига ҳар хил гуллар ва фалсафий битиклар ўйиб туширилган хонтахта ўрнатилибди. Шу ондан бошлаб бу сарой “Қизнинг уйи” деб аталиб, қиз қабри одамларнинг зиёрат қиладиган қадамжоларидан бирига айланибди.\nОрзуси ушалмаган йигит эса кўпинча саройнинг энг катта гумбази устида ўтириб тиловатлар ўқир, гумбаз туйнугидан кўриниб турадиган қиз қабрига қараб нолалар чекаркан. Кунлардан бирида у гумбаз тешигидан ўзини пастга ташлаб, қизнинг қабри ёнида вафот этибди. Йигитни ҳам шу саройга дафт қилишибди.\nАтаманинг келиб чиқиши\nАгар мажмуага дафн этилган қизнинг аристократлар оиласидан чиққанлигини, қабртошга форсий тилдаги сўзлар ёзилганлигини назардан қочирмасак, топонимнинг ўзагида одам исми эмас, балки унга берилган сифат ётганлиги эҳтимолга яқинроқ. Халқ орасидаги афсона руҳига кўпроқ Мазлумхон сулув (аниқроғи – Мазлум Хонсулув) яъни форсий тилдаги мазлум – “қийналган”, “жабр чеккан”, Хонсулув қизнинг номи ёки сифат шаклига яқин келади. Шунингдек бу вариантини ҳам кўриб чиқиш керак: туркий халқларда араб тилидан ўтган Мазлума деган аёл-қизларнинг исми бор.\nМиздакхон комплексида Мазлумхон сулув ёдгорлиги каби ўзининг сирли ва гўзал тарихига эга Жўмард қассоб, Ҳалфа Ражаб, Шамун Набий каби ёдгорликлари мавжуд. Уларнинг ҳар бири алоҳида бир мавзу. Муҳими бу ёдгорликлар Хўжайли тарихини ўзида мужассам этган. Ота-боболаримизнинг сабру-қаноати, чидам ва бардошига йўғрилган бу ёдгорликлар ўтмишдан сўзлайди.\nЎтган асрнинг 30- йилларида Миздакхон комплексида қазишма ишлари олиб борилди ва кўплаб тадқиқотлар амалга оширилди. Изланишлар натижасида турли ашёлар топилган. Мазлумхон сулув ёдгорлиги 80- йилларда қум билан кўмилиб, қумда қолган, гумбазининг ярми синган ҳолатда бўлган. Очиб, тозаланиб, қайта реставрация қилинган. Том маънода бу ёдгорликни муҳаббат меъмори, мангу ишқ қурувчиси, дейиш мумкин.\nМамлакатимизда туризмни ривожлантиришга қаратилган саъй-ҳаракатлар Миздакхон коммплексига бўлган эътиборни янада оширди. Қорақалпоғистон Республикасида иккита алоҳида археологик аҳамиятга эга манзил сифатида киритилган ёдгорликлардан бири Беруний туманидаги Ақшахан қалъа ёдгорлиги бўлса, иккинчиси мазкур Миздакхон комплексидир.\nТарихий жойларга қанча эътибор кучайгани сари, тарих янада намоён бўла бошлайди. биргина Миздакхон қалъаси ўз қаърига олам-олам сирларни яширган. Уни фақат шу ерларга келиб кўрганларгина ҳил этади.\nPrevious Эл классиколар сони тенглашди, аммо\nNext Реалга хос бўлмаган “реаллик“


Одамлар орасида сеҳр ва сеҳргарлик ҳақидаги гап- сўзлар, бу ҳакдаги турли ваҳимали тафсилотлар тез-тез учраб туради. Сеҳрнинг мавжудлиги динимиз таъли- мотларида ҳам зикр этилган.\n«Фалончини сеҳрлаб қўйди» деган иборада «алдади» деган маъно бўлади. Аслида сеҳр бир нарсани ҳақиқатидан бошқа тарафга буришдир. Бунда сеҳргарнинг ботил нарсани ҳақиқат қилиб кўрсатиши кўзда тутилган. «Лисонул араб» китобида айтилишича, арабларнинг сеҳрни сеҳр деб аташи соғлиқни беморликка, яхши кў- ришни ёмон кўришга бургани учундир.\n“Фолбинлик, сеҳргарлик, жин чиқариш ва ноанъанавий даволаш каби ишларнинг ҳақиқати” китобидан\nКиритилган вақти: 13/02/2021 13:46; Кўрилганлиги: 111\nМатериал манзили: https://www.savad-ul-azam.uz/islam/aqidah/sehrgarlik-haqida\nЧоп этилган вақт: 04/12/2021 18:08


20:42 / 10.05.2017 3061 pdf Ўқиш режими + -\nҚазои қадар иймоннинг асосий рукн ва устунларидан бири бўлиб, унга иймон келтириш ва ҳар бир яхшилик ва ёмонликни Аллоҳдан деб билишимиз шартдир. Бусиз киши мўмин бўлаолмайди. Қазои қадар илми (жуда мушкил бўлиб,) оддий оми инсонлар тугул олимлар орасида ҳам турли ихтилофларга сабаб бўлган. Саҳобалар замонасидан сўнг бу борада кўплаб кишиларнинг қадамлари тойилган. Баьзилар Аллоҳ таолонинг бир сифатига эьтибор қаратиб бошқа сифатини эьтибордан четда қолдирган. Баьзилари бири эьтиборсиз қолдирган сифатга эьтибор беришда чуқур кетиб бошқаси эьтибор қаратганни четда қолдирган. Натижада “Банда ҳар нарсада мажбур, ўзида ҳеч қандай ихтиёр йўқ” деган тушунчага борган Жабария ва “Ҳамма нарса банданинг ўз ихтиёрида Аллоҳ таолонинг бу ишга ҳеч қандай дахли йўқ” деган Қадария каби фирқалар пайдо бўлди. Бу ерда эьтибор қаратиш керак бўлган икки нарса бўлиб, инсон тақдирда битилганига мажбурми? Ёки ўзида ҳам ихтиёр борми? – деган нарса ўртага ташланади. Буни яхшилаб тушинишга эса, бир оз муқаддима келтириб ўтиш керак бўлади. Чунки бир нарсага ҳукм чиқаришдан аввал ўша нарса ҳақида тасаввурга эга бўлиш керак. Шундай экан биз аввало устидан ҳукм чиқармоқчи бўлган инсон тўғрисида тасаввурга эга бўлишимиз керак. Бир нарсада ноаниқлик унда зоҳир бўлган икки хил жиҳатдан келиб чиқади. Биринчи жиҳатни қувватловчи далил ҳам бор, иккинчи жиҳатни қувватловчи далил ҳам бор. Масалан : бир инсонни сахийми ёки бахилми – деб ҳукм чиқариш керак бўлса, ундан содир бўлаётган ишларга қаралади. Агар ҳамма иши саҳоватга далолат қилса, уни сахий деб ҳукм қилишда шак йўқ. Агар бахилликка далолат қилса, уни бахил деб ҳукм қилишда ҳам шак йўқ. Аммо баъзи ишлари саховатга баъзи ишлари бахилликка далолат қилса, у ҳақида сахий ёки бахил деб ҳукм чиқариш мушкул бўлади. Шунингдек инсон ҳолати ҳам турличадир.\n1-инсон ҳақида содир бўлаётган ишлар.\n2-инсоннинг устида ташқаридан содир бўлаётган ишлар.\n3-инсон тарафидан содир бўлаётган ишлар.\n1-суратда инсонда ҳеч қандай ихтиёр бўлмайди. Масалан; инсон қайси ота-онадан туғилиши, эркак ёки аёл бўлиб туғилиши, қайси шакл ва суратда, рангини оқ ёки сариқ бўлиши, юрак уриши қачон тўхташи, каби нарсалар. Бу борада инсоннинг ҳеч қандай ихтиёри йўқ. Бу борада банда тақдирга бўйинсунади. Бу ишларнинг содир бўлишида у мажбур.\n2-суратда ҳам инсонда ҳеч қандай ихтиёр йўқ. Инсон учун ўзидан ташқаридан содир бўладиган ишлар. Масалан инсон бошига қандай ишлар тушади. Соддароқ қилиб айтилганда инсон бошига келадиган яхши ва ёмон ишлар.Аллоҳ таоло уни нималар билан имтихон қилади. Банда буни билмайди ва бу унинг ихтиёрида ҳам эмас. Бу икки суратда бандада ҳеч қандай ихтиёр йўқ. Бу борада унинг зиммасига вазифа ҳам юклатилган эмас.\n3-сурат. Бунга инсон тарафидан содир бўладиган барча ишлар мисол бўла олади. инсон ўзи тарафидан содир бўладиган ишни қилиш-қилмаслик ва улардан бирини танлаш ихтиёри бор. Савоб ишни қилгани учун савоб олиши, гуноҳни қилгани учун жазо олиши шу суратда бўлади. Шундан келиб чиқадики, “Ҳамма нарса мутлақо банданинг ўз ихтиёрида” дейиш ҳам “Бандада мутлақо ихтиёр йўқ” дейиш ҳам хатодир. Ундай дейювчилар инсонни тасаввур қилиш ва нима учун яратилганини тўлиқ ангалаб етишда хатога йўл қўйган бўладилар. Бир киши Али розияллоҳу анҳудан банда барча нарсада ихтиёрлими ёки тақдирга мажбурми деганида, Али розияллоҳу анҳу унга: “Ўнг оёғингни кўтар” деди. У киши ўнг оёғини кўтарди. “Ўнгини туширмай, чап оёғингни ҳам кўтар!” деди. Кўтаролмади. Шунда: “Шунчалик ихтиёринг бор” деди.\nЮқоридаги икки суратда банда мажбур бўлиши Аллоҳ таолонинг раҳматидандир. Чунки инсон йўқ ҳолида ёки яхши ёмонни фарқига бормайдиган ақл ва илм маьрифатдан йироқ бўлган чақалоқлик ҳолида ўзига нима яхши ёки нима ёмон бўлишини танлай олмайди. 3-суратда эса банда бир қонунга бўйин сунади. Бу қонун динни тутган инсонга хосдир. У қонун Аллоҳ таоло тарафидан бир ишни қил ёки қилма – дегандир. Банда ўша қонунга амал қилишга лаёқатли ҳолатда бўлади. Агар лойиқ бўлмаганида Аллоҳ таоло унга бу қонунни жорий қилмаган бўлар эди ва “фалон нарсани қил, фалонларини қилма” демаган бўлар эди. Аллоҳ таоло бир бандасига бирор ишни қилишга ва бирор ишни қилмаслигига буюриши, тақдирда бандага иккисидан бирини танлашга ихтиёр берганлигига далилдир. Ақл юритишига, яхши-ёмонни ажратишлигига ихтиёр берилганлигига далилдир. Агар бу ихтиёрни берилмаганида эди Аллоҳ таолонинг баъзи ишларни қил ва баъзиларини қилма – дейиши бефойда бўлиб қолар эди. Чунки инсон ўша ишни қилиш ёки қилмасликка қобиляти йўқ, фикр юритиб қайси яхши ёки ёмонлигини ажрата олмаса, техника каби юргизса юрадиган, юргизмаса турадиган ҳолатда бўлса, унга бир нарсани қил ёки қилма дейиш Аллоҳ таолога ярашмайди. Банданинг юқоридаги икки суратдаги ҳолати тақдирда битилганидек. Учинчи суратдагади ихтиёрли бўлиши ҳам тақдирга битилган. Юқорида зикр қилинган Жабария фирқаси Аллоҳ таолонинг қудрат сифатига эьтиборни қаратиб “Ҳар нарса Аллоҳ таолонинг қудрати ва қайюмлигидан ташқари бўлолмайди ва инсон ҳар ишда мажбур” деб ҳукм чиқаришди. Биз уларга “сизлар “Ҳар нарса Аллоҳ таолонинг қудрати ва қайюмлигидан ташқари бўлолмайди” деган гапда ҳақсизлар. Лекин инсонни мутлақ мажбур қилишда хато қиляпсизлар. Чунки, сизлар бу гапни айтаётганингизда Аллоҳ таолонинг бошқа сифатига умуман эьтибор қаратмаяпсизлар. Аслида у ҳам Аллоҳ таолонинг сифати. Аллоҳ таолонинг Қайюмлигига эьтибор қаратганингиздек бошқа сифатига ҳам эьтибор қаратишингиз шарт. Аллоҳ таоло Қодир ва Қайюм сифатлари билан сифатланганидек, Одил сифати билан ҳам сифатлангандир. Бир сифатга эьтибор қаратишингиз бошқа сифатни бекорчи бўлиб қолишига сабаб бўлмаслиги керак” деймиз. Шундай экан Аллоҳ таолонинг ҳар бир сифатини бирдан эьтиборга олишимиз шарт. Акс ҳолда бирини бошқасидан устун қўйиш ёки бекорчига чиқариб қўйишга тўғри келади. Қудрат ва қайюмлик ҳар нарса Аллоҳнинг изни билан бўлишини тақозо қилса, адолат сифати Аллоҳ таоло бандага қилиш қилмасликка ихтиёр берган бўлиши ва гуноҳ қилган киши ўз ихтиёри билан гуноҳ қилгани учун азоб беришини тақозо қилади. Банда бирор ишни қилиш қилмасликда ихтиёрли бўлишида ҳам қудрат сифати аралашганини кўрамиз. Чунки гуноҳкор ҳам Аллоҳнинг изи билан юриб турган юрак, оқиб турган қон ва нури олиб қўйилмаган кўзлардан фойдаланиб гуноҳ қилади. Аллоҳ унинг ишидан рози бўлмасада, ҳаётини тўхтатиб қўймаётганини кўрамиз. Қадария фирқаси эса, Аллоҳ таолонинг адл сифатига эбтиборни қаратиб, қудрат сифатига аҳамият бермадилар. Буларнинг мисоли йўлнинг ўртасидан икки томонга қараб кетиб қолган кишиларга ўхшайди. Агар иккиси бири бирига қараб юрганларида эди, бир нуқтада бирлашган бўлар эдилар. Ҳақ улар бир-бирига қараб келиб учрашадиган нуқтададир. Яьни бу қудратни ўз мақомига қўйиши у эса адолатни ўз мақомига қўйишидадир. Шу энг ўрта фикрдир. Шунда инсоннинг тақдирга бўладиган нисбати аён бўлади. Қадарийлар Аллоҳнинг адолат сифатида ғулувга кетиб “Аллоҳ инсондан содир бўладиган ишларни ҳам содир бўлмагунча билмайди” дейишди. Бунга\nСен аввал юзланган қиблани орқасига қайтадиганлар ким-у, Расулга эргашувчилар ким эканини билишимиз учунгина қилганмиз.\nВа шу каби оятларни далил қилишди. Улар “Аллоҳ ким Расулга эргашиб амал қиладию, ким ортига қайтиб кетишини билишимиз учун” деган оятини Аллоҳ бандадан содир бўлмагунча билмас эканда деган нарсага йўйишди. Улар келгувсида билиш билан имтиҳон қилиб билишни орасини ажрата олишмади. Билмаганини билиш бандага хосдир. Аллоҳ таоло эса, бандага ихтиёр берганда нима қилишини бандага билдириш учун ихтиёр беради. Бунга мисол шуки, мактаб директори ўқитувчи олдига келиб ўқувчиларингиз имтихондан қандай баҳо олади? деса, у ўзи ўқитган ўқувчиларини яхши билгани учун фалончи аьло фалончи ўрта фалончи паст баҳо олади деб белгилаб беради. Директор бунга тўлиқ ишонмайди. Имтиҳон бошланиб ўқитувчи унда қатнашмайди лекин натижа ўқитувчи айтгандай бўлади. Чунки устознинг баҳолаши ўта синчковлик ва тажрибага асосланган эди. Яхши ўқишни билмайдиган ўқувчи менга имкон бериб имтиҳон қилганингизда аьло баҳо олардим демаслиги учун уни яна имтиҳонга қўяди. Шу ерда ўқитувчи ўқувчини имтиҳонга қўйиши у ҳақда билмаганини билиши учун эмасди балки, имкон бериб ўзини кимлигини билдириши учун эди. Аллоҳ бандасини имтиҳонга қўйиши унга савоб ва иқоб берилганда банда “Менга ихтиёр бериб имтиҳон қилганингда яхши ишларни қилар эдим” демаслиги ва “Мен сенга ихтиёр бердим ва яхши ёмонни пайғамбарларим орқали билдирдим лекин сен улар йўлига юрмадинг деб ҳужжат қоим қилиши учундир. Аллоҳ улар ҳақида билганини тақдирга ёзиб қўйиши уларни шу ишга мажбур қилиши дегани эмасдир. Ушбу мисолдан ҳам билмаганни билиш билан имтихон қилишнинг фарқи маьлум бўлади. Гуноҳни қилиб Аллоҳ тақдиримга шундай ёзган бўлса, энди нега мени азоблайди дейювчилар масаланинг бир томонига қарайдилар. Яьни азоб бериш тарафига қарайдилар. Аммо яхши ишни қилганига нега савоб беради дейишмайди. Демак инсон масалани ҳамма тарафига эьтиборни қаратмай фақат баьзи жиҳатларигагина аҳамият берар экан. Агар инсон ўзини қайси жиҳатдан мажбур ва қайси жиҳатдан ихтиёрли эканига қараганида эди, бу хулосага келмаган бўлар эди.\n19:52 / 10.05.2017 1639\n23:53 / 10.05.2017 9745\n3477 20:50 / 04.05.2018\n2828 08:20 / 20.04.2017\nБу ҳақда юқорида эслатилган китобда шундай дейиладиБиз жамоатни .ҳақ ва тўғри, деб, тафриқани .тойилиш ва азоб, деб биламиз.Шарҳ Яъни .Саҳобалар жамоасига, давоми...\n1657 05:00 / 07.03.2017\nЭй аҳли китоблар Динингизда ҳаддан ошманг ва Аллоҳга нисбатан ҳақдан бошқани айтманг. Албатта, Масиҳ Ийсо ибн Марям Аллоҳнинг расули, Марямга илқо қилган давоми...\n2686 10:29 / 31.12.2017


Яшил сайёра 28 апрел 2021 155\nРеспублика Гидрометеорология маркази эртага, 29 апрель куни юртимизда кутилаётган об-ҳаво ҳақида маълумот берди.\nТошкентда ҳаво бироз булутли бўлади, вақти вақти билан ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 15-17 даража илиқ, кундузи 34-36 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, айрим жойларда бироз ёмғир ёғиб, момақалдироқ бўлиши мумкин. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 19-24 даража илиқ, кундузи 25-30 даража иссиқ бўлади.\nБухоро ва Навоий вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 17-22 даража илиқ, кундузи 33-38 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 14-19 даража илиқ, кундузи 32-37 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Кечаси 17-22 даража илиқ, кундузи 33-38 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 12-17 даража илиқ, кундузи 30-35 даража иссиқ бўлади.\nРеспубликамизнинг тоғли ҳудудларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 11-16, кундузи 23-28 даража илиқ бўлади.


ГУНОХЛАРДАН ТИЙИЛА ОЛМАСЛИКНИНГ ДАВОСИ ХАКИДА\n00:00 / 25.06.2010 | eski savollar | 3162\nАссалому алайкум мухтарам устоз, кадрли шайх хазратлари, азиз устоз!Сизга савол ила мурожаат килиб, насихат ва маслахатларингизни сурашга изн бергайсиз.Маълумки, муминнинг калби доим бир хил турмай узгариб тураркан. Хозир уша холатни мен бошимдан утказмокдаман. Бу дардимни сиздан бошка устозга айтишга уяламан. Бу мавзуни укиган биродарларимдан хам мени хакимда дуо килишлари сураб коламан.1. Устоз якиндан бери калбим дунё билан машгул булиб колмокда. Ибодатларимдан, илмимдан барака кетмокда. Узимни хеч бошкара олмай колдим. Аллохдан куп дуо килиб сураяпман, лекин ахволим узгармаяпти. Бомдод намозига хам купинча ухлаб колиб, зухони вактида укияпман. Ахволим унгланармикин деб, китобларни мутолаа киляпман. Калбим бироз таъсирланадида, кучага чикиб, одамларга аралашишим билан умуман бошка одам булиб коляпман. Гунохлардан тийила олмай колдим, астагфируллох! Купчиликни наздида мен килиб куйган гунох ва хатолар кичик куринсада, мени кунглим гаш булиб кетади. Гунохимни улкан хис киламан, хаттоки тавба килишга хам Аллохдан уяламан, уялишимни сабаби яна тавба килиб, шу гунох ва хатони такрорлаб колсам, нима булади, Аллохни олдида кандай жавоб бераман, деб хаё киламан. Хазрат илтимос менга маслахат беринг, калбим зангини кетказиш учун нима килишим керак, мени хакимга дуо килсангиз илтимос!2. Шу уринда урни булмаса хам бир янгилик билан сизни хушнуд килмокчиман. Якинда яъни 24 июн куни угил фарзандлик булдик, Аллох менга учинчи угилни ато килди. Якинлар билан маслахатлашиб, чакалокка Мухаммад Амин деб исм куйдик. Мухтарам устоз! Сиздан дуо сурамокчиман. Фарзандларимни сиз каби олим кишилардан булмокларини Аллохдан сураб дуо килсангиз. Намозларингизда биз гариб шогирдингизни купрок дуо килсангиз. Шоядки ишларим унгланиб кетса!Сизга хурмат ва эътиром ила Чустлик гойибона шогирдингиз Умиджон Турсинов.\nБу каби ҳолатлар бўлиб туради. Астағфируллоҳни кўп айтиб, Аллоҳдан ҳидоятида собит қадам қилишини сўраб тинмай дуо қилиб туринг. Аллоҳ ўғлингиз Муҳаммад Амийнни аҳли солиҳ, олим ва обид бандаларидан қилсин!\nРухониятдан таълим олиш\nРиёми ёки кибр?


Патрушев: АҚШ Украинада давлат тўнтариши учун 5 млрд доллар сарфлаган\n08:41 / 22.06.2015\nАҚШ Украинада содир бўлган “давлат тўнтариши”га 5 млрд доллар ажратиб, бу билан ташкилий масалаларни ҳал қилган. Бу ҳақда Россия хавфсизлик кенгаши котиби Николай Патрушев “Коммерсантъ” газетасига берган интервьюсида маълум қилди.\n“АҚШнинг ўзи Украина инқилобининг ташаббускоридир... Уларнинг ўзи бу воқеаларни ташкил қилган. Интервьюларидан бирида Барак Обама буни тан олди”, – унинг сўзларини келтиради газета.\n“Украинада ҳукумат алмашиши у ерда бўлиб ўтган воқеалар учун замин ҳозирлади. АҚШ давлат котибининг ёрдамчиси бор, Виктория Нуланд, у АҚШ бу ишларга 5 млрд доллар сарфлаганини айтди”, – қўшимча қилди у.\nПатрушевнинг фикрича, мамлакатда барқарорликни бузиш Россияни кучсизлантиришга қаратилган ҳаракат бўлди. Бундан ташқари, шу йўл билан Европа Иттифоқи давлатларини мураккаб вазиятга қўйиб, улар устидан назоратни йўқотмаслик масаласи ҳал қилинган.


Катта дунёнинг кичик суврати — Ishonch Gazetasi\nДам олиш куни болалар билан телевизор «талашиб» қолдик. Улар «Ёшлар»даги ҳинд сериали зўр жойига келиб қолганини айтишди, мен эса «Кинотеатр»дан берилаётган «Гладиатор»ни кўрмасам бўлмаслигини билдирдим. Уйда телевизор битта, томошабин эса бешта. Хуллас, ўша куни озчилик кўпчиликка енгилди, яъни «ёш томошабинлар» — болалар устун келишди. Мен эса ўн марталаб кўрган бўлсам ҳам хаёлан яна ўша кинога қайтдим, унинг нақадар маҳорат билан тасвирга олинганини ўйлаб энтикиб қўйдим.\nЭнтикишимнинг боиси шуки, Голливуднинг зўр актёрлари, «Оскар»дан баланд турадиган кинолари бор. Голливудни шу даражага етказган, унинг нуфузини таъминлайдиган ноёб иқтидор эгаларидан бири Рассел Кроудир. «Гладиатор»да бош ролни ижро этган бу актёр фильмдаги ижроси орқали миллионлаб дилларни забт этди, кино санъатининг бетакрор таъсир кучига эга эканини амалда яна бир карра исботлади. Актёрнинг маҳорати боис, бу фильмни бутун дунёда эътироф этишади. Ҳолбуки, ундаги воқеалар тўқима, холос. Савол туғилади: йўқ жойдан шундай ажойиб кино олиш мумкин экан, нега бизда бой тарихимиз, дунёни титратган аждодларимиз ҳақида пичоққа илинадиган фильмлар йўқ?\nШунақа: кино учун миллионлаб маблағ сарфланади, фойда эса ўн баробар кам. Моддий зарарни-ку қўя туринг, маънавий зарарчи? Голливудда эса аксинча: масалан, бир кинога ўн миллион АҚШ доллари сарфланса, юз баробардан зиёд фойда кўрилади. «Ҳа, энди уларда маблағ муаммо эмас, актёрлар ҳам катта гонорар олади», дейдиганлар топилади. Гап маблағдаям эмас, ишга чин дилдан, ихлос билан ёндашишда. Грузия, Эрон, баъзан ҳинд киноларини кўрганда ҳамма гап пулга бориб тақалишига оид мулоҳазаларга қўшилиш қийин. 2017 йил 3 августда Президентимиз Ўзбекистон ижодкор зиёлилари вакиллари билан учрашувда «Бизнинг нафақат тарихимиз, балки бугунги ва эртанги ҳаётимиз учун ғоят муҳим аҳамиятга эга бўлган бу вазифани амалга ошириш учун биз катта миқдордаги маблағларни, керак бўлса, эркин муомаладаги валюта маблағларини ҳам топиб беришга, киночиларимизни чет давлатларга ижодий сафарларга юборишга ҳам тайёрмиз. Худога шукур, бугунги иқтисодий аҳволимиз бунга имкон беради», дея таъкидлагани юксак эътибордир.\nЎзбекона андиша, истиҳола, одоб-ахлоқнинг илдизи шу қадар мустаҳкамки, у асрлар давомида шаклланиб, бугунги кунгача ҳам сақланиб келмоқда. Шунинг учун бўлса керак, халқимизга хос хислатлар кино ёхуд бошқа сериалларда акс этса, бундай асар одамлар қалбидан чуқур жой олади. Бунга мисол қилиб «Воиз», «Соғинч соҳили», «Эркак», «Новда», «Кичкина табиб», «Ватан», «Осмондаги болалар», «Чавандоз» каби кўплаб бадиий фильмларни келтириш мумкин. Ушбу киноларда биз ўзлигимизни кўрамиз, ён-атрофимиздаги кишиларнинг феъл-атвори ёхуд айнан шунга ўхшаш воқеалар маҳалламиз ёки қишлоғимизда рўй берганини таъкидлаймиз. Негаки, уларда ҳаёт нафаси уфуриб туради, шу боис бундай асарларни томоша қилганда, албатта, маънавий завқ оламиз. Юриш-туришимиз, гап-сўзимиздаги айрим ноқисликларни тузатишга киришамиз. Бир сўз билан айтганда, оммага ҳавола этиладиган ҳар қандай намойишда ибрат мужассам экан, у беиз кетмайди.\nПрезидентимиз Шавкат Мирзиёев бир йилда кино соҳаси вакиллари билан уч марта учрашди. Жумладан, 2017 йил 29 декабрь куни миллий кино санъати ва киноиндустрияни ривожлантириш бўйича амалга оширилаётган ишлар таҳлили ва бу борада мавжуд муаммоларни ҳал этиш масалаларига бағишланган йиғилишда давлатимиз раҳбари: «Маънавий йўналишларимиз иқтисодий йўналишлардан ўн қадам олдинда юриши керак. Ана шунда биз ҳозирда қилаётган катта-катта режаларимиз, дастурларимиз амалга ошади. Ёшларимизни тарбия қилиш нуқтаи назаридан энг катта нарса — одамларимиз бир пайтлари «Ўтган кунлар» ёрдамида ғурур, ифтихор, маънавий озуқа олган. Бугунги «Ўтган кунлар», бугунги қаҳрамонлар қани, деган масала мени жуда қийнайди», деган эди.\nДарҳақиқат, кейинги пайтларда ғоя нуқтаи назаридан дунёқарашимизга зид, миллий қарашларимизга кўпам тўғри келмайдиган кинолар пайдо бўлди. Уларнинг аксарияти сохта, ҳаётдан узоқ, кишининг ғашига тегадиган даражада бачкана.\nБир-бир ярим соатлик баъзи киноларни ўн дақиқа кўриб бўлмайди, афсус. Масалан, «Фарҳод ва Ширин» киносини кўриб, қандай хулоса чиқариш мумкин?\nБу каби саволлар нафақат бизни, кўплаб муштарийларимизни ҳам ташвишга солаяпти. Мана, қўлимизда Сурхондарё вилояти, Узун туманилик Расул Тилововнинг хати. Унда айни шу кино хусусидаги мулоҳазалар бор.\n«Болалигимизда ота-онам биз, фарзандларни «Оталар сўзи — ақлнинг кўзи» кўрсатувини қолдирмасдан кўришимизга алоҳида эътибор қаратишарди, — деб ёзади муаллиф. — Энди ўзим ота бўлиб, оила бошлиғи сифатида англаяпманки, ота-онамнинг бундай йўл тутишлари ўзига хос тарбия усули экан. Ўз оиласига вафодор бўлиш, яқинларини қадрлаш, меҳр-оқибат, хайр-у саховат каби ўлмас қадриятларимизнинг ўзига хос тарзда экранда намойиш этилишидан таъсирланардик. Бугунги кунда ҳам ибратли кинолар суратга олинаяпти. Аммо яқинда «Фарҳод ва Ширин» деб номланган кинони бериб қолишди. Унда топиш-тутиши яхши бўлган бир йигит гулдек қизни ташлаб бошқа қизга кўнгил беради…\nУнинг ҳолатини кўрган бешинчи синфда ўқийдиган қизим «Дада, энди бу йигитнинг иккита хотини бўладими?», деб сўраб қолди. Очиғи, қизимнинг саволига жавоб беролмадим. Айтмоқчиманки, аксарият лавҳаларнинг мавзуси бир хил. Яъни, қайнана-келин, қуда-анда можароси ёки оиладаги хиёнат «тарғиб» қилинади. Ахир, ҳаётда ундай эмас-ку! Биз томонларда бундай воқеалар деярли учрамайди. Шунинг учун бу каби лавҳаларни тушуниш қийин. Ахир, томошабинни жалб қилиш умидида хориж сериалларига тақлидан, зўрма-зўраки ишланаётган айрим кинолар фарзандларимиз тарбиясига салбий таъсир кўрсатиши мумкинлигини унутмайлик…»\nБу мулоҳазаларда жон бор. Ҳеч эътибор берганмисиз, халқимизга хос хислатлар ҳақида гап кетганда, меҳр, оқибат, саховат, мурувват, андиша, одоб, ахлоқ каби фазилатлар, албатта, тилга олинади. Бундай бетакрор, фақат миллатимизга хос бўлган маънавиятимиз сарчашмаларини ҳар қанча кўз-кўз этсак арзийди.\nДавлатимиз раҳбари тарбиявий аҳамиятга эга бўлган киноларимиз, шоҳ асарларимиз бор, хўш, ўшаларни ҳам бир пайтлар бизга ўхшаган одамлар яратган-ку, дея таъкидлагани бежиз эмас. Бинобарин, Шуҳрат Аббосов, Латиф Файзиев, Мелис Абзалов, Собир Назармуҳаммедов, Зулфиқор Мусоқов, Аюб Шаҳобиддинов, Ёлқин Тўйчиев каби режиссёрларимизнинг ажойиб, фахрланса арзигулик кинолари бор. Ёшлар орасида ҳам истеъдодли режиссёрлар ярқ этиб кўзга ташланмоқда. Уларни қўллаб-қувватлаш зарур деб ўйлаймиз.\n— Ўзбекистонлик икки талаба — Ботир Абдураҳмонов ҳамда Абдуазим Илҳомовнинг «Она» деб номланган фильмини бир йил олдин бадиий кенгашда илк бор томоша қилган эдим, — дейди таниқли режиссёр Зулфиқор Мусоқов. — Ўша даврда бу фильм «Ўзбеккино» буюртмаси бўйича 9 май кунига бағишлаб суратга олинган эди. Ютуқларини эътироф этиб, баъзи эътирозларимизни айтган эдик. Бундай ҳаққоний, кўзбўямачиликсиз ютуқлар ҳар куни ҳам содир бўлмайди. Афсуски, биронта жойда бу воқеа ҳақида ўқимадим. Ҳолбуки, бу фильм Венециядаги «Ca’ Foscari Short Film Festival» кинофестивалида энг яхши деб топилибди. Лекин улар фестивалга боришга пул тополмади. Ҳайронман, ҳар куни оммавий ахборот воситалари орқали ёшларга ёрдам берамиз, деб гапиришади. Ёки бу ёрдам фақат ҳар куни меъёрсиз пиар қилинаётган, аниқ сараланган битта-иккита ёшларга бериладими?..\nМиллий киноларимизда орамиздаги одамлар, хусусан, ўз эзгулиги, хулқи, саховати билан намуна бўлаётган, қишлоғидан битта ножоиз гап чиқса, ҳаловатини йўқотадиган, тун-у кун ёшлар тарбияси йўлида жонбозлик кўрсатаёган юртдошларимиз, ҳар бир гапи ҳикматга тенг кайвони онахонларимиз-у нуроний отахонларимиз ҳаёти ибрат қилиб кўрсатилса, шу орқали тарбиямизга, онг-у шууримизга ёт жиҳатларга ўрин бермаслик ҳар биримизнинг ҳар кунлик юмушларимиз қаторидан жой эгалласа, айни муддао бўлар эди. Давлатимиз раҳбари таъкидлаганидек, агар биз аждодларимиз хотирасини улуғламоқчи, шу асосда ўзбек номини, Ўзбекистон номини бутун дунёга тараннум этмоқчи эканмиз, бу ишни, биринчи навбатда, кино санъати орқали амалга оширишимиз керак. Айнан кино санъати орқали жаҳон экранларини забт этишимиз, шу йўл билан дунё аҳлининг диққат-эътиборини қозонишимиз мумкин.


“Тез уйга етиб келинг, мен сизни ҳаммадан рашк қиламан”\nТеглар: Аёл, Эр-хотин, SUGDIYONA\nДобавлено: 11.01.2017, 15:32\nКўзим илинибди. Туш кўрдим. Тушимда қандайдир катта илмий лабороторияда компьютер вирусларини ишлаб чиқарадиган хакермишман. Яна қанақа вирус денг? Эркакларнинг хотирасидан маълум нарсаларни ўчириб ташлайдиган вирусмиш. Бу ихтирони сотиб олиш учун аёллар бутун дунёдан буюртма бераётганмиш... Уларнинг орасида биттагина эркак “Фақат менга сотинг. Айтган пулингизни бераман дермиш”. “Сиз нима қиласиз уни?” десам, “Ҳар куни хотинимнинг дийдиёларини ўчириб тураман. Мениям тушунинг, хотиним ўта рашкчи, ҳеч қаер қолмади у титкиламаган. Қачон қарама, мен тушган расм борми, видеолавҳаларми, телефон, э-ҳе... Илтимос, менга сотинг шуни” дермиш. Яхшилаб қарасам, рўпарамда турган турмуш ўртоғим эмиш. Уйғониб кетдим...\nТуф-туф. Ие, дадаси ҳалиям келмабдилар-ку. Шартта телефонга қўл чўздиму, тушим эсимга тушди. Э-ҳа, ошга бораман деганларида, ўзим кузатиб қўювдим-ку. Йўқ, балки қулоғимга лағмон оси-и-и-б кетган бўлса-чи. Соат 5 бўлибди. Кетганларида 4 эди. Хўш, кеча телефонларига уюштирилган “разведка” ҳам иш бермади. Уфф... Тушимда нима деди? “Хотиним рашкчи” дедими? СМС ёздим: “Тез уйга етиб келинг. Мен сизни ҳаммадан, ўтмишдан, кечмишдан, келажакданам рашк қиламан”. Чунки мен РАШКЧИМАН.\nИшонасизми, йўқми? Шу иқрордан кейин барча ҳатти-ҳаракатларим, айтганидек, дийдиёларим, жанжалларга ўзим, асоссиз ўйларим сабаблигини тушундим. Агар сизни ҳам шубҳа-гумонлар ич-этингизни кемираётган бўлса, худди мен каби иш тутинг.\nБуларни психологик китобдан ўқиб олдим:\nЭрингизнинг бўйдоқлик пайтидаги ишқий муносабатлари ҳақида, агар, ҳали турмуш қурмаган бўлсангиз, сиздан аввалги ишқий саргузаштлари ҳақида, умуман, ўйламанг. Кундаликларидан ўқиган тафсилотларни миянгиздан чиқариб ташланг. Чунки, энг асосийси, у сиз билан бирга. Нима учун бошқа қизларни эмас, айнан сизни танлади? Демак, ҳаммадан кўра сиз унга кўпроқ ёқасиз.\nАгар ёнида аввал учрашиб юрган қиз билан боғлиқ фотосуръат, хатларни сақлаб юрган бўлса, бу ўша қизни эслаб юрибди, дегани эмас. Демак, у ҳақиқий романтик. Бу нарсалар унга фақатгина туйғуларни эслатади. Ким билан, қачон, унинг учун бунинг аҳамияти йўқ.\nБаъзида сиз учун оғирроқ вазиятлар ҳам бўлиши мумкин. Масалан, ўша қиз ҳар хил нарсаларни баҳона қилиб, ҳар хил илтимос ва талаблар билан эрингизга (йигитингизга) мудом телефон қилиб туради. Нозик овоз билан хархаша ҳам қилади. Лекин бундай мушкул ҳолатдан ҳам чиқиб кетиш мумкин. Биринчи шарт: ҳеч нарса қилмаслик. Агар сиз шунда ҳам босиқ ва мулоҳазакорлик қилсангиз, билингки, марра сизники. Эркаклар жуда камдан кам ҳолларда ортга қайтади. Айниқса, унинг олдида сиздек ақлли ва сермушоҳада аёл турганда.\nХаёлингизда “мен у қизчалик севимли бўлолмайман”, деган фикр бўлса, унда бундай қиламиз: сиз шу туйғуни у билан ўтказадиган бутун бир умрга татбиқ этиб кўринг. Чунки одам доим бугунидан эртаси, эртасидан индини яхши бўлиши учун интилади, ҳаракат қилади. Кеча эришганингиз, сизга ҳозир асқотяпти. Демак, (бўлажак) эрингизнинг аввалги ишқий муносабатлари сиз билан мустаҳкам алоқа, муносабат, кейинчалик оила тузишга асос бўлган. Яъни репитиция. Сиз эса вақтинча ижрочи эмас, сиз ҳаёт саҳнасида эрингиз билан партнёрликда бир умр бош ролни ижро этувчи актрисасиз.\nЎзингизни ҳеч ким билан солиштирманг. Рашкингиз келса, ёзганларимизни ўқинг-у, ўзингизнинг нақадар бетакрор, малоҳатли эканингизни эсланг. Кейинчалик барча изтиробларингиз унут бўлади.\nУзр, сизга айтадиган гапларим ҳали кўп эди-ю, эшик жиринглаяпти. Дадаси келибдилар-ку. Ўзи рашк қилсангиз ёқади бу эркакларга, фақат йўлини топиб, кўнглини... – Ҳ-о-о-з-и-и-р–...топиб. Уч марта қўнғироқ бўлди. Энди очсам бўлади.


ОЛИЙ СУД ВА ОАВ ХОДИМЛАРИ ҲАМКОРЛИГИ - Ўзбекистон овози газетаси\nОЛИЙ СУД ВА ОАВ ХОДИМЛАРИ ҲАМКОРЛИГИ\nМамлакатимиз Олий суди маъмурияти ибратли ташаббус билан чиқди: ОАВ вакилларининг вилоят судлари фаолияти билан яқиндан танишишлари учун пресс-тур ташкил этилди.\nОлий суд, БМТ Тараққиёт дастурининг Ўзбекистондаги ваколатхонаси ва АҚШнинг халқаро тараққиёт агентлиги (USAID)нинг “Ўзбекистонда қонун устуворлиги йўлида ҳамкорлик” лойиҳаси асосида ташкил этилган ушбу тадбирдан кўзланган бош мақсад – судлар фаолиятида очиқ-ошкораликни таъминлашда оммавий ахборот воситалари билан ҳамкорликни янада мустаҳкамлашдан иборат эди.\nБиринчи манзил бундан уч ой олдин фойдаланишга топширилган. Сирдарё вилояти Оқолтин тумани маъмурий ҳамда туманлараро иқтисодий суди жойлашган бино бўлди.\nЗамонавий талаблар даражасида барча коммунал шарт-шароитларга эга мазкур иншоот энг сўнгги русумдаги ахборот-коммуникация технологиялари билан жиҳозланган.\n– Суд тизимига жорий этилаётган ахборот коммуникациялар тармоғи фуқаролар вақтини тежайди ҳамда харажатини камайтиради, – дейди Сирдарё вилояти маъмурий суди раиси Абдухалил Аҳмедов. – Е-SUD миллий электрон судлов ахборот тизими ўзини оқлади. Фуқаролар Ўзбекистоннинг исталган жойидан бизга мурожаат қилишлари мумкин. Ўн ойда 360 дан зиёд иш кўрилди. Шулардан 200 нафардан ортиқ фуқаронинг бузилган ҳуқуқи тикланди. Ер-мулк, кадастр хизмати, ФҲДЁ, нотариал идоралари фаолиятидан норози бўлиб, шикоят қилувчилар нисбатан кўп. Маъмурий ҳуқуқбузарликка оид 21 мингдан зиёд иш кўрилган. Шу ўринда таъкидлаш лозимки, лицензиясиз фаолият юритаётганларга бир ой муҳлат берилади. Агар фуқаро шу муддатда тегишли ҳужжатни тўғрилаб, қонуний фаолиятга киришса, мол-мулки қайтариб берилади.\nЖиззах вилояти Ғаллаорол туманлараро фуқаролик суди биносига келганимизда бизга Олий суд раиси ўринбосари Холмўмин Ёдгоров пешвоз чиқди.\n– Журналистлар билан ҳуқуқшунослар ўртасида алоқа қанчалик яқин бўлса, халққа шунчалик фойда, – дейди Холмўмин Ёдгоров. – Тўққиз ойда иқтисодий судларда 22 мингдан зиёд иш кўрилиб, тадбиркорларга 975 миллиард сўм ундириб берилди. Маъмурий судларда давлат ва назорат идоралари фаолиятидан шикоятлар бўйича 3600 дан ортиқ иш кўрилди. 1600 нафардан зиёд фуқаро судлар томонидан оқланди.\nЖамоатчилик фикри бизга оммавий ахборот воситалари орқали етиб келади. Биз жуда кўп маълумотларни аҳолига тўлиқ етказиб бера олмаяпмиз.\nТўғри, судлар ва ОАВ ходимлари ўртасида ҳамкорлик бор. Биз бу алоқани янада кенгайтиришимиз керак. Фуқароларнинг ҳуқуқий билим ва маданиятини юксалтиришга катта эътибор қаратяпмиз. Иқтисодий ва фуқаролик ишлари бўйича жараёнларда судгача, суд муҳокамаси даврида томонларни яраштириш чораларини кўряпмиз. Суд эшиклари журналистлар учун очиқ. Фақат битта шарт: аҳолига холис ахборотни етказиш керак.\nЎзаро мулоқотдан сўнг суд мажлиси залларини, судьялар, прокурор ва адвокат хоналарини кўздан кечирдик. Фуқаролик ишлари бўйича судларга интернет орқали суд биносига келмасдан мурожаат этиш ва суд қарорларини олиш имконини берувчи ахборот тизими афзалликлари ҳақида ҳам маълумот берилди.\nАвтобусимиз Самарқанд шаҳрига етиб келганида вақт алламаҳал бўлиб қолганди. Эрталаб пештоқига “Тайлоқ туман суди” деб ёзилган бино олдида Холмўмин Ёдгоров билан яна учрашдик.\nСуд биносига кирамиз. Кутиш залида фуқаролар учун барча шароитлар яратилган. Шу залда судьянинг қабул хонаси ҳам бор. Тўртта суд кетма-кет жойлашган. Биноси чиройли, замонавий жиҳозланган.\nЖиноят ишлари бўйича Тайлоқ туман судининг иккинчи қаватида суҳбатимиз давом этди.\n— Ҳуқуқий ислоҳотлар барча соҳада ўзининг ижобий самарасини бераётир, - дея гапида давом этди Холмўмин Ёдгоров. – 6078 нафар фуқаро яраштирилди, 2497 нафар шахс жазони ўташдан муддатидан олдин озод этилди. Шу кунларда Самарқанд вилоятида юзлаб маҳкумларни жазодан озод этиш бўйича ҳужжатлар ўрганилмоқда.\nДарвоқе, ЖИБ Тайлоқ туман судида қувончли воқеанинг гувоҳи бўлдик. Муқаддам содир этган жинояти учун ахлоқ тузатиш ва озодликни чеклаш жазоларини ўтаётган 5 нафар шахсга нисбатан кўрилаётган ишда иштирок этдик.\nЖиноят ишлари бўйича Тайлоқ туман суди раиси Марат Эргашев маҳкумларнинг ишини кўриб чиқиб, улар ўз жиноий ҳаракатларининг салбий оқибатини тушуниб етганлиги ва пушаймонлиги учун ЖКнинг 73-моддаси талаби асосида жазонинг қолган қисмини ўташдан шартли равишда озод этди.\nСоҳадаги долзарб мавзулар, гувоҳ бўлганимиз – воқеа-ҳодисалар юзасидан қизғин суҳбатга берилиб, Бухорога етиб келганимизни сезмай қолдик.\nФИБ Ромитан туманлараро судининг маъмурий биносида туманлараро иқтисодий суди ҳам жойлашган экан. Бу ерда фуқаролар Е-SUD миллий электрон тизими орқали ўзлари томонидан киритилган даъво аризалари юзасидан чиқарилган ҳал қилув қарорларни тўғридан-тўғри интернет орқали кўришлари мумкин. Бу ерда шу йилнинг ўн бир ойида 1846 та иш кўрилган. Айтиш керакки, 43,2 фоиз ишлар сайёр суд мажлисларида кўриб чиқилган.\nБухоро шаҳрида бўлиб ўтган “Судларнинг очиқлиги ва шаффофлиги – инсон ҳуқуқини ҳимоя қилишнинг муҳим омили” мавзудаги халқаро конференцияда Олий суд раиси ва судьялар. маҳаллий ҳамда хорижлик журналистлар, чет эллик юристлар иштирок этди.\n– Судларнинг чинакам мустақилигини таъминлашга қаратилган ислоҳотлар бўйича аҳолига холис маълумот етказиш муҳим, – деди Ўзбекистон Республикаси Олий суди раиси Козимжон Комилов. – Судлар фаолиятида очиқ-ошкоралик ва шаффофликни таъминлаш бўйича кейинги уч йилда кўп иш қилинди. Журналистлар фуқаро билан давлат ўртасидаги воситачи ҳисобланади. Судлар ва оммавий ахборот воситалари ўртасидаги бу каби ҳамкорлик жуда зарур.\nОчиғи, ОАВда баъзида малака етишмайди. Журналист оилавий, иқтисодий, маъмурий, жиноий соҳалар бўйича ихтисослашиши керак. Судларда очиқлик қандай, қайси даражада бўлиши лозим? Очиқлик қайси шаклда бўлиши зарур, қайси масалани қай шаклда ёзиш ўз самарасини беради? Оилавий низоларни ёритишда нималарга эътибор қаратиш керак? Бугун пресс-тур биринчи марта ўтказилаётир. Кейинги пресс-турни соҳалар бўйича олиб борсак мақсадга мувофиқ бўларди. Биз ҳар доим мулоқотга тайёрмиз.\n– Ўзбекистонда судлар фаолиятида катта ўзгаришлар бўляпти, – деди америкалик тадбир иштирокчиси Шэрон Рейес. – Биз уч кун туман судлари фаолияти билан яқиндан танишдик ва лавҳа тайёрладик. Лойиҳа доирасида Олий суд билан яқин ҳамкорлик қиламиз. Бу суд тизимига ишончни оширади. Лойиҳамиз аҳолининг ҳуқуқий билимини юксалтиришга ҳам хизмат қилади.\nХорижлик эксперт Жеймс Бриндлейнинг фикрлари ҳам эътиборга молик бўлди.\n– Мен тўрт йилдан кейин яна Ўзбекистонга келдим, – деди у. – Кўп ўзгаришларни кўрдим. Сўнгги йилларда ўзбек журналистлари ошкораликни таъминлашга катта эътибор қаратяпти. Судлар фаолиятида янада ошкораликни таъминлаш йўлида қатор ишлар қилиниши керак, деб ўйлайман. Судлар журналистларга сўралган маълумотларни тез ва қисқа вақтда бериши керак.\nОлий суд томонидан биринчи марта ташкил қилинган пресс-тур иштирокчиларга маъқул ва манзур бўлди. Очиқ-ошкораликни таъминлаш йўлида биз журналистлар ҳали кўп изланишимиз, ўқиб-ўрганиб, ҳуқуқий билимларимизни ошириб боришимиз зарурлигини яна бир бор англадик.\nБир сўз билан айтганда, судлар фаолиятидаги очиқлик ва ошкоралик одил судлов орқали фуқаролар ҳақ-ҳуқуқи ҳамда қонуний манфаатлари ҳимоясига хизмат қилади.


Аҳмаджонов Марказий Осиё Футбол Ассоциацияси раҳбарлигидан кетди. Унинг ўрнини Тожикистон президентининг ўғли эгаллади\nЧоршанба, 24 Апрел\nТожикистон пойтахти Душанбе шаҳрида Марказий Осиё Футбол Ассоциациясининг навбатдаги конгресси бўлиб ўтди. Қўшни республика пойтахтидаги «Хаятт Ридженси Душанбе» меҳмонхонасининг анжуманлар залида ўтказилган йиғилишда ташкилотга янги раҳбар сайланди.\nМарказий Осиё Футбол Федерациясининг янги раҳбари сифатида Тожикистон футбол федерацияси президенти Рустам Имомали сайланди. У ҳозиргача ташкилот раҳбарлиги ролида ишлаб келган Ўзбекистон футбол ассоциацияси вице-президенти Умид Аҳмаджоновнинг ўрнини эгаллади. Шунингдек, МОФА штаб-квартираси Тошкентдан Душанбега кўчадиган бўлди. МОФАга Ўзбекистон, Тожикистон, Туркманистон, Қирғизистон, Афғонистон ва Эрон футбол иттифоқлари аъзо ҳисобланишади.\nРустам Имомали 1987 йил 19 декабрда туғилган. У Тожикистон президенти Имомали Раҳмоннинг тўнғич ўғли ҳисобланади. Футболга бефарқ бўлмаган Рустам Эмомали Душанбе шаҳри ҳокими бўлиши билан бирга Тожикистон футбол федерацияси президенти ҳам ҳисобланади. Рустам Имомали рус, инглиз ва немис тилларини билиши айтилади.\nҚайд этиш лозим, 2014 йилда ташкил қилинган Марказий Осиё Футбол Ассоциациясини ҳозиргача Мираброр Усмонов ва Умид Аҳмаджонов каби ўзбекистонлик футбол расмийлари бошқаришган.\nУмид Аҳмаджонов Рустам Имомали Марказий Осиё Футбол Ассоциацияси


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Уйни қайта қуриб, хоналар тузилишини ўзгартириш қонунга зидми?\t12:46, 23 сентябрь\tЯқинда бир хонали квартира сотиб олгандик. Таъмирлаш вақтида айвон ҳисобига меҳмонхонани кенгайтириб, айвонни ғишт билан бекитдик. Бундай ҳолатда иситиш тизими учун тўловнинг нархи ошадими? Эшитишимча, бундай ўзгаришдан кейин уй кадастрини ҳам бошқатдан олишим керак экан. Сиздан ҳужжатларни расмийлаштириш тартибини тушунтиришингизни илтимос қиламан.\nДилафрўз Мўминова, Тошкент шаҳри А.ШОЕВ, Тошкент шаҳар Давлат кўчмас мулк ва ер тузиш корхонаси бошлиғи:


Қозоғистон Бош прокуратураси Актўбедаги махсус амалиёт тафсилотлари берди - BBC O'zbek\nҚозоғистон Бош прокуратураси Актўбедаги махсус амалиёт тафсилотлари берди\nБош прокуратурага кўра, гумондорлар Актўбе шаҳридаги турар-жойлардан бирида жойлашишган бўлишган. Айтилишича, полиция ходимлари уларга таслим бўлишни таклиф қилишган, аммо улар бунга ўт очиш билан жавоб қайтаришган.\nЖиноятчиларни тутиш амалиёти 23 июн куни ташкил этилганди. Хабар қилинишича, хавфсизлик кучлари амалиётни бошлашдан олдин Актўбе шаҳри Краснощекова кўчасидаги турар-жойлар яшовчиларини эвакуация қилишган.\nЖиноятчилар одамларни гаровга олингани борасида ҳам хабар тарқалган. Аммо, Қозоғистон Бош прокуратураси бу хабарларни рад этган.\n"Портлашлар ва жиноятчилар одамларни гаровга олганлари ҳақидаги гап-сўзлар асоссиздир. Жабрдийдалар ва тинч аҳоли орасидан азият чекканлар йўқ, хавфсизлик хизматининг бир ходими енгил жароҳат олган", дея маълум қилган Бош прокуратура матбуот хизмати.\n21 июн куни Кирпичний посёлкасида юз бергани хабар қилинган ҳодисада қуролли шахслар бир такси ҳайдовчиси пичоқлаб ўлдиришган.\nМаҳаллий вақт билан тонгги соат бешларда такси ҳайдовчисига ҳужум қилинганига оид хабар олган икки нафар йўл ҳаракати назорати ходими воқеа сатҳига етиб боришган.\nУлар Opel Astra русумидаги автомобил ҳайдовчисининг пичоқланиб ётганининг устидан чиқишган.\nПолиция ходимларидан бири унга тез тиббий ёрдам кўрсатишга уринган.\nИккинчиси эса, ҳужумчиларнинг ортидан тушган.\nХабарларга кўра, худди шу пайтда жиноятчилардан бири унга қарата ўт очган.\nБоши ва кўкрак қафасидан ўқ еган полиция ходими ўша ернинг ўзида ўлган.\nЗобит Темирбек Жаксиликбаевнинг ўлдирилиши юзасидан "Қотиллик" банди бўйича жиноий иш очилган ва жиноятчиларни излаб топиш учун тезкор гуруҳ ташкил этилганди.\nДастлабки хабарларда уларнинг ноанъанавий диний оқимлар аъзолари эканликлари тахмин этилганди. Аммо, ҳозиргача расмий манбалар бундай маълумотларни тасдиқлашмаган.\nЖиноятчилар ҳужумида нобуд бўлган полиция зобити Темирбек Жаксиликбаев 23 июн куни дафн этилган.


Янги уйлар эгаларига берилди. Аммо нега табиий газ таъминотидан дарак йўқ? - zarnews.uz\n2019 йилда Самарқанд шаҳридаги Қорасув массивидан кўп қаватли хусусий уйлар қад кўтарди. "AGROMIR BUILDINGS" масъулияти чекланган жамияти томонидан қурилаётган 12 ва 16 қаватли уйларнинг айримлари 2019 йилнинг декабрь ойи охирида ўз эгаларига топширилди.\nАйни кунларда ушбу янги хонадон соҳиблари уйларига бирин-кетин кўчиб ўтишмоқда. Аммо ҳанузгача уйларга табиий газ берилмаяпти. Одамлар муз қотган уйда яшашга мажбур бўлишмоқда. Сабаби, ушбу хусусий уйлар аҳолига 18 фоизли кредит асосида сотилган. Кредит тўлови эса банк билан мижоз ўртасида ипотека тўғрисида шартнома тузилган куннинг эртасидан ҳисобланган.\nШунинг учун ҳам фуқаролар хусусий уйларга тезроқ кўчиб ўтиш ҳаракатида бўлмоқда. Ахир ижарада турса, кредитга қўшиб ижара пулини ҳам тўлаши керак.\nАслида хусусий уй олаётганларнинг асосий қисми кўп қаватли арзон уй-жойларга йиллаб навбатда туриб, охир-оқибат навбати келмаслигини тушуниб етгач, қиммат бўлса-да, хусусий уйга харидор бўлишган.\nКўп қаватли уйда 5-10 кундан буён қалтираб ўтирган фуқароларнинг дардини эшитадиган раҳбар йўқ. Не умидларда замонавий уйга кўчиб ўтганлар ҳали газ ускунасида овқат пиширолган эмас. Бу ҳол қачонгача давом этади?


Имконияти чекланган бўлишига қарамай, муваффақият қозонган ва бахтли турмуш қурган инсонлар (фото) | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nИмконияти чекланган бўлишига қарамай, му...\n13:57 / 22 Oct\nСевги ёш танламайди. Умуман олганда, кўпчилик унга бўйсунади ва ҳеч қандай камчилик тўсиқ бўла олмайди. Қуйида имконияти чекланган аёллар билан оила қуриб, бахтини топган машҳур кишилар билан танишиб чиқинг.\nШундай инсонлар борки, улар ҳаётга бўлган муносабатни қайта кўриб чиқишга, вазиятга янада оқилона баҳо беришга мажбур қилади. Чунки улар оғир вазиятларда ҳам кўнглини чўктирмади, балки минглаб одамларни олға интилишга илҳомлантирди.\nНик Вуйчич қўл ва оёқсиз туғилган, лекин у нафақат замонавий жамиятнинг тўлақонли аъзоси бўла олди, балки бошқаларга ўз касбини топишга, тўсиқларни енгишга ва таслим бўлмасликка ёрдам берди.\nНик нафақат ишда, балки оилада ҳам муваффақиятга эришди: у уйланган ва тўрт нафар бутунлай соғлом фарзандлар кўрган.\nЁки Марли Метлинни олайлик. У атиги 1,5 ёшида эканлигида ўнг қулоғи эшитмайдиган бўлиб қолган. Бир мунча вақт ўтгач, қизамиқ билан касаллангандан кейин асоратлар пайдо бўлиб, қизнинг чап қулоғи 80 фоиз эшитиш қобилиятини йўқотди. Марлининг ота-онаси қизи нормал ва тўлақонли ҳаёт кечириши учун ҳамма нарсани қилишга ҳаракат қилишди.\nШундай қилиб, Метлин актрисалик карьерасида муваффақиятга эришди. «Кичик Худонинг болалари» фильмидаги Сара Норман роли учун Марли «Энг яхши актриса» номинациясида «Оскар» мукофотига эришди. У бундай мукофотни олган биринчи ва ягона қулоғи оғир актриса бўлди.\nРуперт 2013 йилда Кира Найтли билан ажрашгандан сўнг америкалик спортчи ва модель Эйми Маллинз билан танишди. Эйми Рупертдан беш ёш катта эди, лекин жамоатчилик бошқа нарса – жисмонан имконияти чекланганлигини муҳокама қиларди.\nЭйми болалигиданоқ туғма патология туфайли иккала оёғининг тиззадан паст қисмини йўқотди. Шунга қарамай, у фаол ҳаёт кечиришни давом эттирди ва ҳатто профессионал тарзда спорт билан шуғулланди. Югуриш ва узунликка сакраш — бу унга Паралимпия ўйинларида қатнашишга имкон берди. Шундай қилиб, 1996 йилда Атлантада у юз метр масофани 17,01 сонияда югуриш ва 3,14 метр узунликка сакрашда иккита жаҳон рекордини ўрнатди. Маллинз ўзининг спортдаги муваффақияти туфайли олган шон-шарафини тўғри ва муҳим йўналишга йўналтирди. У жисмоний имконияти чекланганлар учун нотиқ ва мотиваторга айланди. Эйми, шунингдек, модель ва актрисалик фаолияти билан ҳам шуғулланади.\nАлбатта, бундай ёрқин, истеъдодли, кучли ҳамда чиройли қиз эътиборни жалб қилмасдан қолмасди. Руперт бир йиллик муносабатлардан сўнг унга турмуш қуриш таклифини билдирди. 2016 йил 1 май куни Руперт ва Маллинз турмуш қурди.\nПол Маккартнининг биринчи турмуши Линда Истман кўкрак бези саратонидан вафот этгандан кейин ҳеч ким унинг ҳаётга қизиқишини қайтара олмади. Эр-хотин 30 йил бирга яшаган ва йиллар давомида атиги бир ҳафтага ажралишган. Бироқ хотинининг вафотидан бир йил ўтгач, Пол собиқ модель Хизер Миллс билан учрашди ва тинчини йўқотди.\nУлар 1999 йил апрелда Pride of Britain Awards маросимида учрашди. Мусиқачи ёшдаги 26 йиллик фарқдан ҳам, жисмоний имконияти чекланганидан ҳам уялмаган. Гап шундаки, 1993 йилда Лондонда Хизерни полиция мотоцикли уриб юборган. Кўп сонли жароҳатлар орасида чап оёғининг жиддий жароҳати бор эди. Миллснинг ҳаётини сақлаб қолиш учун шифокорлар тиззасидан 15 см пастки оёғини кесишга мажбур бўлди. Миллс таслим бўлмади – аксинча, у жамият учун керакли инсон бўлишга қарор қилди. Хизер ўз ҳикоясини журналистларга айтиб берди ва ундан тушган пулга протезларни қайта ишловчи Heather Mills Health Trust фондига асос солди.\n2002 йил июнь ойида севишганлар турмуш қурди ва 2003 йил октябрь ойида Хизер Беатрис Милли исмли қизини дунёга келтирди.\nАфсуски, эр-хотинлар бахтли ҳаёт қуришга муваффақ бўлмади. 2006 йилда улар алоҳида яшашни бошлади. Икки йилдан сўнг улар очиқчасига жанжал билан ажрашишди. Компенсация сифатида Маккартни собиқ хотинига 24 миллион фунт тўлади.\nҲа, бу ҳикоя қаҳрамони, шубҳасиз, Маргаританинг ўзи. Ҳамма унинг эри рашкдан қўлларини кесиб ташлаганини билади. Шифокорлардан бирига аёлни қутқариш насиб қилди.\nҚиз ўз мисолида қайғуга кўмилмасликни кўрсатди. Маргарита китоб нашр этди, модель сифатида ишлай бошлади, аёллар ҳуқуқлари учун курашди ва ҳатто севгига яна бир бор имкон берди. Шахмат бўйича спорт усталигига номзод ва қурувчи Максим Андрюшенко унинг қалбини забт этди. У танлаган инсонининг шон-шуҳрати, икки боласи борлиги ва ўнг қўли протезда эканлигидан уялмади. Эр-хотин биргаликда бахтли. Улар яқинда Ярослав исмли ўғилнинг ота-онаси бўлишди.\nТурмуш қурганини оммадан яширган юлдузлар (фото)\nФото: 50 ёшдан кейин турмуш қурган машҳурлар\nЁшлари орасида жуда катта фарқ бўлган юлдузли жуфтликлар (фото)\nАжрашиб, сўнг қайта топишган машҳур жуфтликлар (фото)


ШУҲРАТ ҒАНИЕВ: Аҳоли саломатлиги ҳар нарсадан муҳим — Фарғона шифокори\nШУҲРАТ ҒАНИЕВ: Аҳоли саломатлиги ҳар нарсадан муҳим\n07.08.2020 07.08.2020 fsh.uz\nВилоятимизга COVID-19 инфекцияси билан касалланган беморларни даволашда қўлланиладиган 500 дона кислород концентратори ҳамда 5 мингта пульс оксиметрлари олиб келинди.\nКоронавирус пандемияси инсон учун энг муҳим нарса саломатлик эканини кўрсатиб қўйди. Бугун мамлакатимизнинг барча ҳудудларида бўлганидек, вилояда вируснинг тарқалишини олдини олиш, уни жиловлашга алоҳида эътибор қаратиляпти. Мазкур касалликка чалинган беморлар белгиланган стандартлар асосида даволанмоқда. Шунингдек, айни кунларда пандемиянинг навбатдаги эҳтимолий тўлқинига тайёргарлик ишлари олиб бориляпти. Ҳозирга қадар 12 мингдан ортиқ захира ўринлари ҳозирлаб қўйилди.\nТиббиёт масканларининг моддий-техник базасини мустаҳкамланяпти. Уч ойлик дори-дармон захираси учун 10 миллиард сўм маблағ ажратилди. Вилоят ҳокимлиги томонидан қарийб уч миллиард сўм маблағ эвазига Хитойдан кислород концентраторлари ва пульс оксиметрлари олиб келинганлиги ҳам ана шу ишларнинг узвий давомидир. Мазкур тиббий жиҳозлар захира жой учун тайёрлаб қўйилган масканларга топширилди.\nВилоят ҳокими Шуҳрат Ғаниев Фарғона шаҳридаги “Само” спорт мажмуасидаги тақсимлаш марказида бу жиҳозларнинг ўрнатиш жараёни билан танишди.\n— Президентимиз аҳолимизни, хусусан, нуронийларимиз, ёшларимизни коронавирус пандемиясидан асрашга, уларнинг саломатлигини мустаҳкамлашга катта эътибор қаратмоқда, — деди вилоят раҳбари. – Бунинг учун барча шароитларни яратиб беришмоқда. Вилоятимизда тайёрланган захира ўринларига бу кислород концентраторлари ва пульс оксиметрларининг биринчи қисми етказилмоқда. Шунингдек, бу каби зарур жиҳозлар билан барча тиббиёт масканларимизни таъминлаш тадбирларини кўрганмиз. Бундан ташқари, яқин кунларда “Қўқон” эркин иқтисодий зонасида худди шундай тиббий жиҳозларни ишлаб чиқарадиган йирик корхона ишга туширилади. Вилоятимиздаги барча шифокорлар ва тиббиёт ходимлари бепул пульс оксиметрлари ва бошқа керак тиббий жиҳозлар билан таъминланади.\nБугунги кунда ички бозорда тиббий буюмлар ва техникаларга бўлган талаб кескин ошди. Вилоятга олиб келинган мазкур жиҳозлар нисбатан анча арзон. Бир дона кислород концентратор нархи барча ҳаражатлари билан 4 милион 200 сўм, бир дона пульс оксиметри эса 150 минг сўмга тушди.\n— Хитойдаги ишлаб чиқарувчилар билан тўғридан-тўғри шартномалар тузилиб, тиббий жиҳозларнинг сифати ва нархига алоҳида эътибор берилди, — дейди Олий Мажлис Қонунчилик палатаси депутати Дониёржон Ғаниев. — Пандемиянинг эҳтимолий иккинчи тўлқинига тайёргарлик кўриш чора-тадбирлари доирасида ана шундай тиббий жиҳозлар билан таъминлаш жуда муҳим. Чунки ҳозирда пневмония билан касалланиш ҳолатлари ҳам кўпаймоқда. Бундай вазиятда ҳар бир тиббиёт ходимида қон таркибидаги кислород ва юрак-қон босимини ўлчовчи пульс оксиметри бўлиши керак. Вилоятимизда бунинг учун барча тадбирлар кўриляпти.\n← Фарғона вилояти Соғлиқни сақлаш бошқармасининг АҲОЛИГА МУРОЖААТИ\nКоронавирусдан уйда даволаш учун дорилар етарлими? →\nУниверситетга қабул жараёнидаги барча сўнгги ўзгаришлар бир мақолада\n14.05.2019 fsh.uz 486\nЎзбекистонда Германиянинг онкологик клиникаси ишга тушади\n16.01.2019 fsh.uz 469\n02.01.2018 fsh.uz 607\n11.09.2020 fsh.uz 24\n10.09.2020 fsh.uz 30\n08.09.2020 fsh.uz 22\n27.08.2020 fsh.uz 68\n11.08.2020 fsh.uz 251\n11.08.2020 fsh.uz 50\n10.08.2020 fsh.uz 76\n04.08.2020 fsh.uz 70\n28.07.2020 fsh.uz 84\n26.07.2020 fsh.uz 247\n22.05.2020 fsh.uz 146\n06.03.2020 fsh.uz 1 402\n04.03.2020 fsh.uz 2 610\n02.03.2020 fsh.uz 274\n01.02.2020 fsh.uz 448\n23.01.2020 fsh.uz 466\n10.01.2020 fsh.uz 302\n10.01.2020 fsh.uz 494\n03.01.2020 fsh.uz 673\n27.12.2019 fsh.uz 315\n25.12.2019 fsh.uz 910\n14.12.2019 fsh.uz 532\n18.10.2019 fsh.uz 390\n11.09.2019 fsh.uz 814\n05.09.2019 fsh.uz 682\n10.08.2019 fsh.uz 1 156\n24.03.2019 fsh.uz 716


TASHKENT REALTOR SERVICE» МЧЖ бошланғич баҳоси босқичма-босқич ошиб бориши шаклида ўтказиладиган очиқ аукцион савдосига таклиф этади!\n«TASHKENT REALTOR SERVICE» МЧЖ бошланғич баҳоси босқичма-босқич ошиб бориши шаклида ўтказиладиган очиқ аукцион савдосигаТАКЛИФ ЭТАДИ!\n«TASHKENT REALTOR SERVICE» МЧЖ 2016 йил май ойида ўтказилган очиқ аукцион савдолари натижаларини маълум қилади!\n«TASHKENT REALTOR SERVICE» МЧЖ 2016 йил апрель ойида ўтказилган очиқ аукцион савдолари натижаларини маълум қилади!\n«TASHKENT REALTOR SERVICE» МЧЖ 2016 йил март ойида ўтказилган очиқ аукцион савдолари натижаларини маълум қилади!\n“Tashkent Realtor Service” МЧЖ Қашқадарё вилояти филиали бошланғич баҳоси босқичма-босқич ошиб бориш тартибида ўтказиладиган очиқ аукцион савдоларига таклиф этади!\n«TASHKENT REALTOR SERVICE» МЧЖ 2016 йил февраль ойида ўтказилган очиқ аукцион савдолари натижаларини маълум қилади!\n«TASHKENT REALTOR SERVICE» МЧЖ бошланғич баҳоси босқичма-босқич ошиб бориши шаклида ўтказиладиган очиқ аукцион савдоларига ТАКЛИФ ЭТАДИ !


Самарқанд шаҳрида Ватан ҳимоячилари куни муносабати билан байрам тадбири бўлиб ўтди. » Государственная филармония Узбекистана\nСамарқанд шаҳридаги Ёшлар марказида 14 январь Ватан ҳимоячилари куни муносабати билан байрам тадбири бўлиб ўтди. Мазкур сана муносабати билан вилоят ҳокими Эркинжон Оқбўтаевич Турдимов Ўзбекистон Республикаси Президенти, Қуролли Кучларимизнинг бош қўмондони Шавкат Мирзиёевнинг Ватан ҳимоячиларига байрам табригини ўқиб эшиттирди.\nШундан сўнг бир гуруҳ харбий хизматчилар орден ва медаллар, унвонлар ҳамда вилоят ҳокимлигининг фаҳрий ёрлиқлари, эсталик совғалар билан тақдирланди.\nТантанали байрам тадбирининг бадиий қисмида вилоят санъаткорилари томонидан ижро этилган эл-юрт, мардлик ва садоқат ҳамда тинчликни улуғловчи куй-қўшиқлар барчага бирдим кўтаринки руҳ бағишлади. Ушбу тадбирда Ўзбекистон давлат филармонияси Самарқанд вилоят бўлинмаси жамоасининг хонанда, созанда,рақосса ва рақослари фаол иштирок этишди.\nМазкур сана муносабати билан “Зилол бахт” базимгоҳида харбий хизматчилар ва уларнинг оила аъзолари учун байрам дастурхони ташкил этилди. Ушбу тадбирда бўлинма хонандалари Санжар Турсунов, Сардор Салоҳиддинов, Ҳусниддин Жумабоев, Бахтигул Кушанова, Мухлиса Ахматжонова ва бўлинма рақос ҳамда раққосалари иштирок этишди.\n15-01-2020, 10:45 506 0


«ҲОТАМЖОН КЕТМОНОВ ИЛГАРИ СУРАЁТГАН ҒОЯЛАР БИЗГА МАЪҚУЛ БЎЛДИ» - Ўзбекистон овози газетаси\n«ҲОТАМЖОН КЕТМОНОВ ИЛГАРИ СУРАЁТГАН ҒОЯЛАР БИЗГА МАЪҚУЛ БЎЛДИ»\nСайловолди ташвиқоти сайлов жараёнида муҳим босқич ҳисобланади. Унда номзодлар сайловчилар билан учрашади, ўз дастурлари, асосий ғояларининг мазмун-моҳияти билан таништиради. Бу борада номзоднинг ишончли вакиллари зиммасига катта масъулият юкланади. Улар номзодга сайловолди кампаниясини ўтказишда яқиндан ёрдам бериши, сайловчилар билан учрашувларда унинг манфаатларини ҳимоя қилиши керак бўлади.\nЯқинда Ўзбекистон Халқ демократик партиясидан Президентликка номзод Ҳотамжон Кетмоновнинг ишончли вакилларидан бири ЎзХДП Жиззах вилоят кенгаши раиси Мўътабар Каримова Ғаллаорол туманида сайловчилар билан учрашув ўтказди. Ишончли вакил дастлаб сайловчиларни номзоднинг таржимаи ҳоли ҳамда меҳнат фаолияти билан таништирди. Шундан сўнг номзоднинг дастурида илгари сурилган мақсад ва йўналишлар, уларнинг аҳамияти ҳақида атрофлича сўз юритди.\n— Ўзбекистон Республикаси Президенти сайлови мамлакатимиз ва халқимиз ҳаётида ғоят муҳим аҳамиятга эга бўлган ижтимоий-сиёсий воқеадир, — деди у. — Чунки юртимиз келажаги, унинг янада тараққий топиши, халқимиз турмушининг фаровонлиги сайловчиларнинг фаоллиги, сиёсий етуклиги ва улар қабул қиладиган қарорга боғлиқ бўлади. Ишонаманки, сайлов куни сизлар юксак даражада сиёсий ва фуқаролик фаолликларингизни намоён этасиз ҳамда номзодлар орасида энг муносибига овоз берасиз.\nУчрашувда сўзга чиққан ЎзХДП фаоллари — туман хотин-қизлар қўмитаси раиси Меҳри Бобоева, Ғафур Ғулом маҳалласи фуқаролар йиғини раиси Баҳор Жумабоева, халқ депутатлари туман Кенгаши депутати Норбек Анорбоев ва бошқалар Ҳотамжон Кетмоновнинг дастурида кам таъминланган оилаларни манзилли ижтимоий ҳимоялаш, меҳнатга лаёқатли фуқароларни муносиб ҳақ тўланадиган барқарор иш ўринлари билан таъминлаш, аҳолига юқори сифатли ва мақбул тиббий ёрдам кўрсатишни янада яхшилаш, шунингдек, демократик ҳуқуқий давлат ва очиқ фуқаролик жамиятини шакллантиришга оид қатор таклифлар илгари сурилганини, булар ислоҳотларнинг ижтимоий самарадорлигини оширишда муҳим аҳамият касб этишини таъкидлашди.\nТадбир якунлангач, иштирокчиларнинг фикр-мулоҳазалари билан қизиқдик.\n— Президент сайловида биринчи марта иштирок этаман, — деди Ғаллаорол иқтисодиёт касб-ҳунар коллежи битирувчиси Жавоҳир Эргашев. — Номзод дастуридаги аҳоли бандлигини таъминлаш, айниқса, касб-ҳунар коллежлари битирувчиларини ишга жойлаштириш тизимини доимий равишда такомиллаштириш зарурлиги ҳақидаги таклифлар менга ва тенгдошларимга жуда маъқул бўлди. Коллеж битирувчиларига имтиёзли микрокредитлар берилиши, уларнинг ҳар жиҳатдан қўллаб-қувватланиши, ёшларни янги марралар сари руҳлантиради. Сайлов билан боғлиқ жараёнларга бефарқ бўлмаслигимиз, мустақил фикрлаб, бир хулосага келишимиз керак.\n— Ёшим етмишда, — деди меҳнат фахрийси Ойсара Азизова. — Очиқ-ошкоралик асосида ўтаётган сайловда иштирок этаётганимдан хурсандман. Аминманки, сайлов натижалари ҳаммамизни мамнун этади ҳамда юртимиз тинчлиги ва тараққиётини мустаҳкамлашга хизмат қилади.


"Қора бригадир" қотил деб топилди\nБошқирдистонда икки нафар тожикистонлик мардикорни вахшийларча ўлдирган Ўзбекистон ва Қирғизистон фуқароларига узоқ муддатли қамоқ жазоси тайинланди. Бошқирдистон Олий Суди ҳукмида “қора бригадирлик” қилган ўзбекистонлик Олимжон Орифжонов меҳнат муҳожирларидан олган қарзини бермаслик мақсадида отиб ўлдиргани айтилади.\nБошқирдистонда 30 яшар ўзбекистонлик Олимжон Орифжонов ва 34 ёшли қирғизистонлик Одилжон Толибжонов узоқ муддатли қамоқ жазосига маҳкум этилди. Улар ноқонуний қурол ишлатганликда, ўғриликда ва қотилликда айбдор деб топилди, дейди Озодликка Бошқирдистон Олий Суди раиси муовини Елена Макушина.\n- Республика Олий Суди қотиллик ташкилотчиси 31 ёшли Олимжон Орифжоновга 22 йил, унинг шериги 35 ёшли Одилжон Толибжоновга эса 12 йиллик қаттиқ режимдаги тузатиш колониясида қамоқ жазоси тайинлади. Суд қарори кучга кирди, деди Бошқирдистон Олий Суди расмийси Елена Макушина.\nМаълум бўлишича, Ўзбекистон фуқароси Олимжон Орифжонов Челябинск вилоятида марказий-осиёлик қурувчиларни ишга жойлаштиришда даллоллик қилиб келган. 2011 йилнинг феврал ойида у “Стройтрейд” МЧЖси билан Магнитогорск шаҳрида қурилаётган савдо марказига ишчи ёллашга оғзаки келишиб олган.\nСавдо марказини таъмирлаш ишларига “қора бригадир” (мардикорларни ёллашда воситачилик қиладиган шахс-таҳр.) Орифжонов оғзаки келишувга биноан 45 ва 24 ёшли Тожикистон фуқароларини ёллаган, дейди Озодлик Радиосига ҳодиса тафсилотларини гапириб берган Россия Тергов қўмитасининг Бошқирдистон Республикаси бўйича Тергов бошқармаси вакили адлия подполковниги Светлана Абрамова.\n- 2011 йилнинг март ойида ўз ишини бажариб бўлган мардикорлар иш берувчидан 45 минг рубл миқдорида меҳнат ҳақини талаб қилади. Пулни тўламаслик учун, 11 март куни Орифжоновда ишчиларни йўқ қилиш режаси пайдо бўлади ва бу ишга ўзининг яқин таниши қирғизистонлик Одилжон Толибжоновни жалб қилади, дейди Светлана Абрамова.\nТергов қўмитаси вакилининг сўзларига кўра, 2010 йилнинг декабрида Орифжонов ўзининг қайнотасидан 16-калибрли ов милтиғини ўғирлаган ва уни кесиб "обрез" тайёрлаган. 11 март куни Одилжоннинг “Жигули” автомобилида Орифжонов тожикистонлик муҳожирларни Серменево–Баймак автотрассасининг 101 километрига олиб бориб, кесма милтиқдан иккаласини калласидан отиб ташлаган.\n- Олинган жароҳатлардан эркаклар жиноят жойида жон берган. Бундан ташқари, Толибжонов ўлганларнинг нархи 1500 рубл бўлган иккита мобил телефонини ўғирлаган ва улар жиноят жойидан ғойиб бўлишган. 12 март куни топилган ўликлар ҳақидаги маълумот маҳаллий оммавий ахборот воситалари орқали тарқатилди, дейди Светлана Абрамова.\nТерговчиларнинг сўзларига кўра, магнитогорсклик бир аёл жасадлар акс этган фотосуратлардан унинг квартирасида ижарага турган тожикистонликларни таниб қолган ва дарҳол полицияга маълум қилган. Бу аёл ёрдами туфайли полиция тез орада жиноятчиларнинг изига чиққан.\nЎзбекистонлик Олимжон Орифжонов Магнитогорскда, унинг шериги Одилжон Толибжонов эса Бошқирдистоннинг Абзезил туманида ҳибсга олинган. Полиция жиноятчилардан "обрез" милтиғини ҳам мусодара қилган.\nТергов давомида Орифжонов ва Толибжонов ўз айбига иқрор бўлмади.


Турмушга чиққан аёл ота-онасининг рухсатисиз тақинчоқларини эҳсон қилиши жоизми?\nHomeФАТВОЛАР17 САВДО-СОТИҚ12 ҲАДЯ\nBy Шайх Саидаҳмад Нуриддин on 12/12/2017 12 ҲАДЯ 14 ЗАКОТ 17 САДАҚАЛАР ФАТВОЛАР\nМен хўжайинимга эридан ажрашган битта ўғли билан отасининг уйида яшаётган бир аёлни олиб бермокчиман. Табиийки, у аёлга ҳам шароит қилиш керак. Тилла тақинчоқларимни сотиб унга шароитли уй қуриб беришни ният килдим. Лекин бу ишимга ота-онам қарши чиқишини биламан. Улардан яширсам ёки қаршилик қилишса ҳам айтганларини қилмасам бўлаверадими? Ундан ташқари сепимдаги кўрпа-тўшакларни ва шунга ўхшаш нарсаларни ҳам тарқатиб юбормоқчиман. Бундан ота-онамга ҳам савоб тегадими?\nДарҳақиқат, эрингизни рози қилиш, қолаверса, бир бева аёл ва унинг фарзанди бахти учун қилмоқчи бўлган ишингиз таҳсинга сазовор.\nТақинчоқлар ва сепингиз ўзингизнинг хусусий мулкингиз саналади. Инсон ўзининг хусусий мулкини истаган кишисига ҳадя қилиши мумкин. Бинобарин, бу мол-мулкларни эрингизни уйлантириш, бўлажак кундошингиз уйини жиҳозлаш учун ишлатишингиз жоиз.\nАлбатта, бу ишларни ота-онангизнинг маслаҳати билан қилганингиз дуруст. Бироқ уларга билдирмай ёки улар қаршилик билдирсалар-да, шундай қилишингиз жоиз. Чунки вояга етган инсон ўз мулкини ўзи истаган шахсларга ҳадя ёхуд эҳсон қилиши жоиздир. Қилган эҳсонингизнинг ота-онангизга ҳам савоби тегиш-тегмаслиги сизнинг ниятингизга боғлиқ. Агар қилган эҳсонингизнинг барча савобини ёки бир қисмини ота-онангизга бағишласангиз, иншааллоҳ, ниятингизга қараб савоби уларга ёзилади, валлоҳу аълам.\nAvvalgi maqolaСавол-жавоб: “Фосиқ инсон билан алоқани узса гуноҳкор бўладими?” (Шайх Содиқ Самарқандий)\nKeyingi maqola Савол-жавоб: “Ижтимоий тармоқларда профилга фотосурат қўйиш жоизми?” (Шайх Содиқ Самарқандий)


Туркманистон Президенти Сапармурод Ниëзов мамлакат фуқароларининг чет элликлар билан турмуш қуриши тўғрисидаги янги фармонга қўл қўйди.\n07 март 2021, Тошкент вақти: 20:58\nЯнги фармон чет элликарнинг Туркманистон фуқаролари билан турмуш қуришларини анча осонлаштирган. Аммо Туркманистон фуқаролари ва уларнинг чет эллик турмуш ўртоқлари ажралган тақдирда мол-мулклари қандай бўлиниш ҳақидаги шартномага қўл қўйишлари талаб қилинади.\nБундан икки ой олдин Ашхобод ҳукумати Туркманистон фуқаролари билан турмуш қурадиган чет элликлар 50 минг АҚШ доллари миқдорида пул тўлаши ва Туркманистонда ўз уйига эга бўлиши кераклиги ҳақидаги қонунни бекор қилган эди.\nЯнги фармон бўйича¸ Тукманистон фуқаролари билан турмуш қуришни истаган чет элликлар никоҳдан олдин камида бир йил Туркманистонда яшаши керак.


8 ёшли болакай ҳокимиятнинг қарздор ходимидан бувисини ҳимоя қилишни сўради Ўзбекистон янгиликлари\n8 ёшли болакай ҳокимиятнинг қарздор ходимидан бувисини ҳимоя қилишни сўради\n3 March 2020, 17:46\nЎзбекистон, Тошкент – Batafsil.uz ЯА. Сенаторлар жиззахлик 8 ёшли Муҳаммадали Султоновнинг видеомурожаати бўйича чора кўришди. Бола ҳокимиятнинг қарздор бўлган собиқ ходимидан бувисини ҳимоя қилишни сўраган. Бу ҳақида мухбиримиз хабар бермоқда.\nМуҳаммадалининг мурожаати акс этган видеоёзув Сенатнинг Ёшлар, маданият ва спорт масалалари қўмитаси томонидан кўриб чиқилган. Қўмита аъзоси, сенатор Санобар Суюнова болакай ва унинг бувиси Хусния Салахутдинованинг "Ёшлик" маҳалласи 2-сонли ётоқхонадаги 10-хонадонига ташриф буюрган.\nОлий Мажлис Сенати ахборот хизмати маълум қилишича, бола ва кекса аёл бирга яшамоқда. Бола 7 ойлик бўлганида онаси Россияга кетган. Ҳозир Муҳаммадали хусусий мактабнинг 2-синфида пуллик асосда таҳсил олмоқда.\nХусния Салахутдинованинг сўзларига кўра, 2016 йилда Жиззах шаҳар ҳокимияти инсон ҳуқуқлари бўлимининг Алишер исмли ходими ундан уй сотиб олишга таклиф қилган ҳамда 4 минг доллар ва 2 миллион сўмни олган. Кейин эса ишдан бўшаб, ғойиб бўлган.\nАёл Алишерни судга берган ва у айбдор деб топилган. Ҳокимиятнинг собиқ ходими пулни қайтариб бериш тўғрисида тилхат ёзиб берган. Аммо қарзни қайтариш ўрнига кекса аёлга қарши таҳдидлар бошланиб кетган.\nШундай қилиб, 2020 йил 10 январь куни кекса аёл жисмоний кўрикдан ўтказиш баҳонасида уч соат давомида психиатрик касалхонага ётқизилган. Текширув натижларига кўра, аёл ҳам жисмонан, ҳам руҳий жиҳатдан соғлом бўлиб уйига қўйиб юборилган. Шундан кейин Муҳаммадали бувиси яна руҳий касалхонага ётқизилишидан қўрқиб, мактабга бормай қўйган.\nСенатор шаҳар ҳокими билан биргаликда вазиятни ўрганган. Мажбурий ижро бюросига қарзни ундириш бўйича кўрсатма берилган. Бундан ташқари, аёлга молиявий ёрдам бериш масаласи ҳам кўриб чиқилади. Санобар Суярова бола ўқиётган мактаб директори билан суҳбатлашиб, унга бепул таълим берилишига эришган.


Марадона касалхонада — у ЖЧ-2018ни шарҳлашга...\n07.06.2018 17:56 0 6096\nАйни пайтда Брестнинг «Динамо» клуби бошқаруви раиси лавозимини банд этиб турган аргентиналик футболчи Диего Марадона Колумбиянинг Кали шаҳридаги касалхонага тиззасини кўрикдан ўтказиш учун келган. Бу ҳақда «Bagnet.org» хабар бермоқда.\nТаъкидланишича, 57 ёшли аргентиналикка тўрт ойдан бери тиззасидаги оғриқ азоб бериб келган.\n«Марадонанинг тиззаси умумий кўрикдан ўтказилади. Жарроҳлик амалиёти ёки даволаниш ҳақидаги хулосага ташхисдан сўнг келамиз», — деган таниқли шифокор Ҳерман Очоа.\nМаълумотларга кўра, футбол афсонаси олти-саккиз кун шифохонада бўлади. Эслатиб ўтамиз, Марадона ЖЧ-2018 ўйинларини шарҳлаб бориши режалаштирилган.\nСпорт 31/12, 18:00\nЗўрдан зўр чиқди: Ҳамшик Марадонани орта қолдирди!\nСпорт 27/04, 10:29\nДиего Марадона қозоғистонлик оёқсиз болакай билан футбол ўйнади (видео)


Ҳанс Кристиан Андерсен таваллуд топган кун » MUZAFFAR.UZ\nДаниянинг жаҳонга машҳур эртакчиси Ҳанс Андерсен 1805 йилда Оденс шаҳрида дунёга келган. Боланинг отаси кавушдўз, онаси эса кир ювувчи бўлиб ишлар эди. Шунинг учун Ҳанс камбағаллар мактабига ўқишга киради. Орадан унча кўп вақт ўтмай, уларнинг оиласи Копенгагенга кўчади. Боланинг яшаш шароити ва ўқиши бу ерда анча-мунча яхши бўлади. Бўлажак ёзувчи 1823 йилда Слагелс мактабига ўқишга киради, ундан кейин Хелсингёрда таълим олади. 1828 йилда эса Копенгаген университетига ўқишга киради. Франция, Швейцария, Италия, Греция ва Испания сингари жойларга саёҳат қилади. Андерсеннинг ижоди 20- йилларнинг бошларидан бошланади. У дастлаб лирик шeърлар, роман, драма, йўл очерклари, биографик этюдлар яратади. “Даниялик Холгер”, „Қор маликаси", ватанпарварлик руҳи билан йўғрилган „Дания —менинг ватаним", озодлик ғояси мужассамланган „Соқчи", ,,Широн асири" ва бошқа шеърлари поэзия жанрида яратган энг сара асарлари жумласига киради. Андерсен ўз романларида (“Импровизатор”, “Т бўлган ёки бўлмайди") замонаси учун жуда муҳим бўлган воқеаларни қамраб олишга ҳаракат қилади. Унинг ижоди кўп қиррали ва ранг-барангдир. Айниқса, тарих ва эртак асарлари ёш китобхонлар учун мароқлидир. „Эртаклар" (1835 - 1855), „Янги эртаклар" (1843 - 1872) ва бошқа китоблари Андерсеннинг номини жуда машҳур қилди ва уни жаҳонга танитди. Андерсен бу китобларни яратишда халқ оғзаки ижодидан унумли фойдаланди, уларнинг орзу-умидларини қоғозга туширишга ҳаракат қилди. Эртаклардаги характер ва жонли нутқни янада мукаммаллаштиришга эришди. Шунинг учун Андерсен яратган эртаклар содда, китобхон учун тушунарии бўлиш билан бирга, ўқувчилар хотирасида узоқ вақт сақланиш хусусиятига ҳам эга. Андерсен эртакларида, кўпинча бош қаҳрамон шаҳзода ҳам эмас, малика ҳам эмас, балки оддий меҳнаткаш халқдир. Улар ўзларининг самарали меҳнати, ақл-идроки, ахлоқ-одоблари билан китобхон таҳсинига сазовор бўладилар. Унинг “Қўнғироқли гирдоб”, “Кумуш танга”, “Колбаса сихидан шўрва”, “Гўнг қўнғиз” ва бошқа эртаклари фикримизга ёрқин мисол бўла олади. Эртакчининг "Қўнғироқли гирдоб" асарини олиб кўрайлик. Унда асрлар мобайнида эзилган, оғир меҳнат ва зулмдан тинка-мадори қуриган меҳнаткаш халқ вакили Блакеннинг ўз хўжасига қарши туриши китобхонни қувонтиради. “Дюймчахон”, “Иркит ўрдакча”, “Ботқоқлик шоҳининг қизи”, “Бақа”, “Бурга билан профессор” сингари эртаклари ўзбек китобхонларининг ҳам севимли асарларига айланиб кетган.\nЧоп этилган: 2-04-2021, 06:47\nКўрилган: 1 447\nГалилео Галилей таваллуд топган кун\nЧоп этилган: 15-02-2021, 08:14


Ўзга сайёраликлар билан учрашган одам | Megadunyo.UZ\nАвтор: admin 0 Комментариев врач, гумоноидлар, касалхона, ўзга сайёраликлар, чақмоқ, ҳамширалар\nУ Англияда яшайди. Исми-шарифи Питер Уильямс. Яқинда кучли чақмоқ урибди-ю, шу заҳоти ўзга сайёрада ҳозир бўлибди. Эркакнинг айтишича, бундай кучли босимдаги чақмоқ уришидан сўнг одамнинг яшаб қолиши амри маҳол. Лекин уни худо асрабди. Питерни ўзга сайёраликлар — гуманоидлар даволаб оёққа турғазибди.\n— Кўзимни очганимда қандайдир касалхонада ётардим, — дейди Питер Уильям. — Тепамда бундан бир неча аср олдинги кийимлар кийган врачларми, ҳамшираларми, ишқилиб, кимлардир турарди. Мен уларга ҳаётимни сақлаб қолишгани учун миннатдорчилик билдиришга тутиндим. Бироқ дафъатан яна ҳушимдан кетдим. Қанча вақт ўтди, билмайман. Қайта кўз очганимда ҳушим биринчи галгидан анча яхши эди. Шу сафар бу нотаниш одамсифатларга миннатдорчилик билдиришга аҳд қилдим. Энди сўз айтиш учун оғзимни очгандим, тағин ҳушимдан кетдим. Кўзимни очсам, бояги палатамас, ўзимизнинг одатий касалхона палатасида ётардим. Ўзга сайёраликлар мени даволашибди-ю, телепортация ёрдамида яна ерга етказиб қўйишибди…\nТўғри, бу ҳикояни эшитганларнинг баъзилари Питернинг устидан кула бошлашди. Лекин олимлар воқеани жиддий қабул қилишди. Улар айтишдики, Питернинг бошидан ўтган воқеа яқин келажакда тадқиқ қилинади. У фанга ўзга сайёраликлар ҳақида янги ва аниқ маълумотларни ҳадя этиши муқаррар.


"Қўсбергеновни тўла озод қилишмади"\n24 ноябр 2020, Тошкент вақти: 16:46\nНоқонуний балиқ овлашга рухсат берганликда айбланган Мақсет Қўсбергеновга суд қарийб 11,7 минг доллар жарима солди, аммо қорақалпоғистонлик экологнинг ҳимоячилари суд ҳукмидан рози эмаслар.\nҚорақалпоғистонлик эколог, Ўзбекистон Давлат бионазоратининг Амударё сув ҳавзаси инспекцияси бошлиғи Мақсет Қўсбергенов суд залидан озод қилинди, аммо унга жарима тўлаш мажбурияти юклатилди.\nТабиат ҳимоячиси икки миллион сўм миқдорида пора олганлик ва ноқонуний балиқ овлашга рухсат берганликда айбланиб, судга тортилган эди. Айблов исботланган тақдирда унга 10 йилдан 15 йилгача қамоқ жазоси берилиши мумкин эди.\nАммо, гарчи айблов исботланмади, деб топилган бўлса-да, суд раиси давлат қораловчиси сўровига биноан табиат ҳимоячиси зиммасига маъмурий жарима тўлаш мажбуриятини юклади.\nЖарима миқдори эса энг кам иш ҳақининг 600 баробари, яъни 16 миллион 240 минг ўзбек сўми ёки Ўзбекистондаги бугунги давлат курси билан ўгирганда 11 минг 683 АҚШ долларига тенг.\n2008 йилнинг декабр ойидан буён ҳибсда сақланган ва 20 апрел куни озодликка чиқарилган эколог Мақсет Қўсбергеновнинг ўзи билан боғланишнинг имкони бўлмади.\nБироқ унинг адвокати Марат Хўжаметов ўз ҳимояланувчиси суднинг бундай ҳукмидан норози эканини маълум қилди. Экологнинг ҳимоячилари унинг тўла оқланишини талаб қилиб, судлашишда давом этиш ниятида.\nМақсет Қўсбергенов устидан маҳкама жараёнини кузатиб борган ва “Эколог уюшган жиноятчи гуруҳ қурбони бўлди”, деб таъкидлаб келган Орол ва Амударёни муҳофаза қилиш уюшмаси аъзоси Валентин Бочин ҳам табиат ҳимоячисининг ҳуқуқларини ҳимоя қилишда давом этиш ниятида.\n- Унга ноқонуний равишда жарима юклашди. Биз аппеляция тартибида шикоят аризасини киритамиз, дейди Валентин Бочин.\nАтроф-муҳит ҳимояси билан шуғулланувчи маҳаллий ва халқаро ташкилот вакиллари қорақалпоғистонлик табиат қўриқчиси Мақсет Қўсбергенов ўтган йили браконьерларнинг катта гуруҳини фош қилгани учун туҳмат остида қолди, деган фикрни таъкидлаган эди.\nСудочье кўлида яширин фаолият юритган бу жиноий гуруҳ ортида Қорақалпоғистон ҳукумати таркибидаги йирик амалдорлар борлиги тахмин қилинади. Шу боис, Валентин Бочиннинг айтишича, давлат қораловчиси суд мажлиси чоғида Қўсбергеновни ўз иш фаолиятига қайтармасликни талаб қилди.\n- Давлат қораловчиси уни табиатни ҳимоя қилиш ташкилотидаги аввалги раҳбарлик лавозимига қайтармаслик талабини киритди. Аммо, суд бу талабни қондирмади. Қўсбергенов энди аввалги фаолиятини давом этади, дейди қорақалпоғистонлик яна бир табиат ҳимоячиси Валентин Бочин.\nБочин ва Қўсбергеновнинг бошқа ҳимоячилари бироз муқаддам ашаддий жиноятчи сифатида қаттиқ қораланиб, қўлга олинган эколог халқаро босим остида озод қилинди, деб ҳисобламоқда.\nМақсет Қўсбергенов билан бирга унинг қўл остида ишлаган ходим Айитмурат Халмуратов ҳам озодликка чиқарилди.\nБу икки табиат ҳимоячиси фаолият юритган ҳудуд Амударё сув ҳавзаси ва умуман, Оролбойи ҳудуди табиати муҳофазасидан қайғурган Россия, Украина, Белоруссия, Туркманистон, Қозоғистонлик экологларнинг 69 нафари қорақалпоғистонлик табиат ҳимоячилари озод этилишини сўраб, Ўзбекистон президенти Ислом Каримовга очиқ хат йўллаган эди.\nУшбу мактубга имзо чеккан Халқаро ижтимоий-экологик уюшма аъзоси, Украинадаги “Печенеги” экологик гуруҳи раҳбари Сергей Шапаренко Қўсбергеновнинг озод этилишини олқишлади, аммо айбдор сифатида унга жарима солинганини қоралади.\n- Гап шундаки, уни тўла озод қилишмади. Унга жуда жиддий миқдорда жарима юклашди ва буни тўлаш осон бўлмайди, бир тарафдан. Лекин муҳими, эколог бундай айбловни тан олмаган ва апелляция тартибида шикоят қилмоқчи.\nУмуман олганда эса, Ўзбекистон ҳукумати оқилона йўл тутиб, ўз позициясини шу тариқа намойиш қилгани кишини хурсанд қилади, дейди украиналик табиат ҳимоячиси Сергей Шапаренко.\n“Аммо, Қўсбергеновни озод қилиш қарори Ўзбекистон ҳукуматининг халқаро босим остида берган қарори, дейишга шошилмаган бўлар эдим”, дер экан Шапаренко, “Қорақалпоғистонлик табиат ҳимоячиси мутлақо айбсиз бўлгани учун уни озод қилишдан бошқа чора йўқ эди, менимча”, дея қўшимча қилди.\nУнинг гапига илова қилиб яна шуни эслатиш мумкинки, Мақсет Қўсбергенов Амударё ҳавзасидаги Судочье кўлида кўп йиллардан буён ноқонуний ҳаракат қилиб юрган 20 браконьерни фош қилгани учун ўз вақтида Ўзбекистон давлат бионазорати томонидан "йилнинг энг яхши ходими" деб топилган эди.


«ПСЖ» ҳужумчиси Неймар «Лион»га қарши учрашувда (0:1) жароҳат олиб майдонни кўзда ёш билан тарк этганди.\n«Лион» яримҳимоячиси Тиаго Мендес бразилиялик футболчига нисбатан қўполлиги учун ҳакам томонидан қизил карточкага лойиқ кўрилганди. Оёғининг тўпиқ қисми шикастлангани тахмин қилинган Неймар шифокорлар ёрдамида майдонни тарк этганди.\nПариж клуби матбуот хизмати баёнотига кўра, жамоа ҳужумчисининг жароҳати жиддий эмас. Бразилияликнинг оёқ пайлари чўзилган. Неймар 10-15 кун оралиғида яна жамоа сафига қайтади. Футболчи сешанба куни яна тиббий текширувдан ўтиши кутилмоқда.\nМаълумот учун, Неймар Франция чемпионати жорий мавсумида 7 ўйинда майдонга тушиб, 3та гол ва 3та ассистга муаллифлик қилган.


САБР ВА ЗИКР МУНОСАБАТЛАРИ - Hidoyat.uz\nСАБР ВА ЗИКР МУНОСАБАТЛАРИ\nАсосий саҳифа Мақолалар САБР ВА ЗИКР МУНОСАБАТЛАРИ\nЧоп этилди Iyun 20, 2019 САБР ВА ЗИКР МУНОСАБАТЛАРИda fikr bildirishni o'chirish\nСабрнинг асосий қуввати зикруллоҳдир. Зикруллоҳ аскарнинг ўқ-дорилари кабидир. Қуроли ва ўқ-дориси бўлмаган аскарнинг ҳоли нима бўлса, сизнинг ҳолингиз ҳам шу кабидир. Шундай экан, аввал тавба қилинг, Ҳаққа юзланинг, сўнгра беш вақт намозни жамоат билан адо этинг, айниқса, бомдод ва хуфтон намозларига диққатли бўлинг, бомдод намози тугагани заҳоти масжиддан чиқманг, ишроқ намози киргунича ўтиринг, билганингизча зикрлар қилинг ва ихлос сурасини кўп ўқиб вақтни тўлдиринг. Қуёш чиққанидан 30 ёки 45 дақиқа ўтгач икки ёки тўрт ракат ишроқ намозини ўқинг, Аллоҳга сидқидилдан ёлворинг, агар қазо намозларингиз бўлса, ҳеч бўлмаса, ҳар кун бир неча кунлик қазо намозларини ўқинг ҳамда уларни имкон қадар тезроқ битирмоқ ҳаракатида бўлинг. Чунки вақти етиб касаллик ёки бошқа турли сабаблар, дардлар, мусибатлар сабабли ўқий олмайдиган ҳолга келиб қолишингиз мумкин.\nСабрнинг табиий равишда кўп турлари бор. Ўрнига кўра ҳаммасининг даражаси ва савоби бошқа-бошқача. Масалан, жондан айрилиш, молдан айрилиш, турли хасталиклар, бир-бирларига ўхшамайдиган: баъзиси енгилроқ, баъзиси эса жуда оғир мусибатлар; оғриғи, қайғуси, зирқираши ҳар бир инсонда бошқа-бошқадир. Кечалари уйқу бермайдиган, кундузлари оғриғига, азобига чидаб бўлмайдиган дардга йўлиқса одам (Аллоҳ асрасин), шубҳасиз, буларга сабр қилиш айтишга осон. Айниқса, имони ва исломияти заиф кимсаларнинг ҳоли нақадар аянчлидир. Ҳар касга шикоят қила-қила адо бўладилар. Зиёратига келганлар ҳам келганларига пушаймон бўлади. Мусулмон эса, “Аллоҳга шукр, биродар”, дея сабр этади ва Аллоҳдан шифо истаб ҳеч кимни роҳатсиз этмасликка ҳаракат қилади. Булар инсоннинг бошига келадиган табиий ҳолда рози бўладиган мажбуриятларидандир. Лекин ана шу азобли дардлар ҳам ҳатто гуноҳларга бошловчи нафснинг, шаҳватнинг, кўнгилга ёқадиган дунё завқларининг олдида унчалик катта бўлмаган нарсалардирки, уларни тарк этиб, узоқлашмоқ, хасталикларга, мусибатларга сабр этмоққа асло ўхшамайди. Нафслар, шаҳватлар бир бора ҳакалак отиб олдими, энди уларни жиловламоқ душман қўшинини енгмоқдан минг бора мушкулдир. Айниқса, улар урфга, одатга айланиб кетса, бу ҳолатни ҳақли равишда табиати сония дерларки, уларнинг бирортасидан қутулиб олмоқнинг ўзи улуғ саодат ва бахтиёрликдир. Масалан, тунги барлар, қиморхоналар, ичкиликбозлик, зинокорликлар, беҳуда вақт ўтказишлар каби. Бу ишларни одатга айлантириб олганидан кейин уни табиий ҳақи деб ҳисоблайди. Энди уларга истаганингиз каби сабр тавсия этинг, сабрнинг фазилатидан сўз юритинг, гуноҳлардан, азоблардан гапиринг, ҳаммаси бесамар, ҳавога кетади. Негаки, уларнинг энди кўзлари кўр, қулоқлари кар, қалблари қаттиқ касал бўлган ёки бутунлай ўлган. Иш фақат Мавлога қолган. Шунинг учун гуноҳларга қарши кўрсатилган сабр мусибатларга бўлган сабрдан жуда ҳам катта фазилатли, савобли ва ажрлидир. Ҳолбуки, мусибатларга сабр этганлар эртага, қиёмат кунида ҳисобсиз ва сўроқсиз дарҳол жаннатдаги жойларига олиниб завқ ва сафоларига эришиши ривоят этилган. Шу нуқтаи назардан, гуноҳларга қарши сабр этганларнинг ажрини баён этишга тилимиз ожиздир. Чунки ақлимиз унинг мукофотини идрок эта олмайди. Фақат мақоми ниҳоятда баланд бўлишига ишончимиз комилдир.\nЗулм қилган кишини кечириш\nОТА-ОНАГА ОҚ БЎЛИШ – КАТТА ГУНОҲ


Ажрим кўрсаткичлари ошди, "Олтин тўй"дан ўтганлар ҳам бор » Ўзбекистон янгиликлари – Zamin.uz\n2017 йилда Ўзбекистонда 31 930 та никоҳдан ажралиш ҳақидаги далолатнома қайд қилинган бўлиб, бу 2016 йилга нисбатан 2 609 тага ёки 8,1 фоизга кўп демакдир. Адлия вазирлигининг ФҲДЁ соҳасидаги таҳлиллари натижалари шуни кўрсатмоқда.\nФҲДЁ органларида ажралишлар 621 тага (1,9 фоизга), суд қарори асосидаги ажримлар эса 1 988 тага (6,2 фоизга) кўпайган.\n2017 йил давомида никоҳи бекор қилинган оилалар таҳлил қилинганда, 1 йилдан 8 йилгача ўзаро эр-хотин сифатида яшаб, кейин ажрашганлар сони 18 575 та ёки 58 фоизни ташкил қилади. Бундан 2-3 йилгача бирга яшаб, ажрашганлар кўрсаткичлари - 5 174 та (16,2 фоиз), 4-5 йилгача бирга яшаб, ажрашганлар эса - 5 524 та (17,3 фоиз).\nТаъкидлаш жоизки, Ўзбекистонда "Олтин тўй" босқичидан ўтган, яъни 50 йил бирга яшаган 23 оиланинг никоҳи ҳам бекор қилинган.\nБундан ташқари, 60 йил яшаган 1 та, 61 йил яшаган 2 та, 63 йил яшаган 1 та, 65 йил яшаган 1 та, 67 йил бирга яшаган 1 та оила ажрашган.\nҚашқадарё вилояти, Шаҳрисабз туманида 8 нафар вояга етмаган фарзанди бор оиланинг никоҳи суд томонидан бекор қилинган.\nШундай қилиб, 2017 йилда Ўзбекистонда 306 197 та янги оила жамиятга қўшилган бўлса, шу йилгача қайд қилинган никоҳларнинг 31 930 таси бекор қилинган. 2016 йилда эса 275 048 та никоҳ қайд этилган бўлиб, 29 321 таси бекор қилинган.\n20:29 Ўзбекистонлик фуқаролар учун ҳаж квотаси деярли 40 фоизга оширилди\n23:00 Ўзбекистонда LTE – 4G мобил алоқа тармоғида таянч станцияларнинг сони 4 баробарга ошди


Ҳидлар — Dilkashradio.com\nАссалому алайкум бетакрор опа-сингиллар. Ҳидлар айниқса муаттар бўйлар ҳар бир кишининг баҳри дилини очиши шубҳасиз. Аёллар эркакларга қараганда ҳидларга таъсирчан ва эътиборлироқ бўлади. Шу сабаб бир-биридан нафис ва ҳушбўй атирларни нархига қарамай сотиб олаверишади. Аслида ҳидларнинг инсон саломатлигига таъсири олимлар томонидан исботланган ҳақиқат. Ишдаги чарчоқлар, бош оғриғидан холи қилиш, эртанги кун учун куч-қувват йиғишда хушбўй ифорларнинг тутган ўрни ўзгача. Биз буни бир сўз билан ароматерапия деб атаймиз. Қадимдан инсонлар турли ифорлар кишига шифо бағишлаши ва унинг саломатликка зарар етказмаслиги ҳақида маълумотларга эга бўлишган. Атрофимизда тасодифий ҳидлар йўқ, уларнинг ҳар бири танамиз ёки унинг бир нечта аъзосига, шунингдек, кайфиятимиз ва саломатлигимизга таъсир қилади. Баъзи ифорлар қувончли ҳолатларга сабаб бўлса, бошқаси тинч ва хотиржам ухлашга кўмак бериши билан аҳамиятли.\nАроматерапия билан даволаш 3 гуруҳга бўлинади. Қуйида улар билан қисқача таништирамиз. Улардан бири ифорли ванна қабул қилиш. Қадимдан иссиқ ҳаммом қабул қилишда эфир мойидан фойдаланиш анъанаси бўлган. Эфир мойини асал ва сутнинг косметик аралашмасига қўшишингиз мумкин. Бундай ароматик ваннани қабул қилиш 5 дақиқадан 30 дақиқагача давом этади. Унинг турли фойдали хусусиятлари бор. Масалан, бир неча томчи мандарин мойи қўшиб чўмилиш чарчоқни бартараф этади ва кайфиятни кўтаради. Хонани тез-тез ароматик чироқлар, ифорли шамлар ёки ёқимли ҳидга эга таёқчалар ёрдамида хушбўй этиш мумкин. Аммо унутмаслик керакки, ҳар нарсада меъёр бўлгани маъқул. Дейлик, бундай шамлардан вақти-вақти билан фойдалансангиз, айни муддао. Лекин, уларни мунтазам равишда, кам шамоллатиш мумкин бўлган хоналарда ишлатиш тавсия этилмайди.\nСабаби, ҳар қандай хушбўй шамлар парафин ва турли хилдаги бўёқлар аралашмасидан тайёрланади. Унинг ёниш жараёнида токсик (заҳарли) моддалар – бензол ва толуол моддалари (зиққинафас) ажралиб чиқади. Бу эса астма, тери касалликлари, экземага сабаб бўлиши мумкин. Ароматик ёғлар воситасида уқалаш муолажаси ҳам бор. Бу ёқимли ва фойдали даво саналади. Аммо, шуни унутмаслик керакки, эфир мойини тоза терига кўп суртиш мумкин эмас. Ароматерапияни қўллашга қарши кўрсатмалар кўпчиликни қизиқтириши табиий. Бу борада тўғридан-тўғри қарши кўрсатмалар мавжуд эмас. Аммо, аллергик хасталиклар билан оғриган кишилар ифор танлашда ўта эътиборли бўлишлари керак. Цитрус меваларга аллергияси бўлганларга лимон, мандарин, апельсин ва грейпфрут ҳамда бергамот ифори тавсия этилмайди. Ўзингиз учун нотаниш бўлган ифор харидида кўп бўлмаган миқдордаги суюқликни харид қилинг.\nУ бош оғриғи, кўнгил айнишига сабаб бўлса, яхшиси ундан фойдаланманг. Турли ифорли маҳсулотларини харид қилишда айниқса, ҳомиладор ва эмизикли аёллар эътиборли бўлгани маъқул. Нотўғри танлов оқибатида ҳомиладор аёлларда қон кетиши, эмизикли аёлларда эса болада аллергиянинг келиб чиқишига сабаб бўлиши мумкин. Яна баъзи аёлларда токсикоз ҳидлар билан боғлиқ ҳолда оғирроқ кечиши мумкин. Оғирроқ дейишимизга сабаб, атрофимиз турли ҳидларга тўла. Улардан қочиб қутулишнинг иложи йўқ. Баъзи ҳолатларда аёлла атирлар ҳидига зада бўлиб, шундай жойлардан узоқлашишни маъқул кўрадилар. Бундай ҳолатда аёл ўзига яқин ва ёқимли бўлган ҳидни ёнида олиб юргани маъқул. Бу табиий цитрус мевалари, ифорли ўсимликлар, райҳон ёки ялпиз бўлиши мумкин. Хуллас, ҳушбўй ифорлар доимо ҳамроҳингиз бўлсин!\nХудо билан мақтаниш\nКийиниш маданияти 2